
SCRITTURA DOPPIA! 


PERSONAGGI 


ATTO PRIMO 


_—_— 


Carlo. Modesta camera in casa di Carlo — Porta comune nel 
Teresa, sua sorella. mezzo, una a destra ed una finestra a sinistra che 

4 dà sulla strada — Varie sedie di modesta apparenza 
Salvator, fidanzato di Teresa. — Tavolino da lavoro — Una scrivania. — Un por 
Carmelina, vicina di casa. è tamantelli, ecc. 


Cav. Onori, negoziante di sapone. SCENA PRIMA. 


Erminia, sua seconda moglie. 
Enrichetta, figlia del primo letto di Onori. Carlo e Teresa. 


Steven, promesso di Enrichetta. (Teresa sta seduta davanti al tavolino da la- 
Robert, giovine di studio di Onori. | voro, e Carlo in piedi davanti a lei con un 
Guglielmo, servo di Onori. i libretto della Cassa di Risparmio in mano). 
Un Notaio. Car. Teresa, cent lira ancamò e poeu la miseria, 
la miseria, te capisset ? 
Ter. Car el mè car fratel], perchè te se casciet? 
‘Te voeu propri che la Provvidenza la me 
a abbandona ? 
Car. E s'el fuss inscì? 
Ter. (deponendo il lavoro) Te see propri cattiv.... 
Come te see facil a perd la fed! Duu ann fa, 
ri dopo ch'è mort i noster gent, la Provvidenza 
| Tha forsi minga pensaa per nun? 

Car. Sì, ma te seret ti sola la favorida, e ti 
invece te voruu che ne approfittass anca mi... 

Ter. (riprendendo il lavoro indispettita) Torna 
minga de cap... fa piasè parlem pù in quella 
manera ! 

Car. Sì, ma l'era la toa dota che hoo con- 
sumaa ? i 

Ter. (si alza con dispetto) Te torni a di’ de 
finilla! Se el Salvator el me voeur ben, el 
me, sposarà anca senza dance, La mia povera 
maestra quand l'è morta lassandem a mi i sò 
risparmi, la m'ha ditt quasi cont on cerin 
rident che avess de doperai in d’ona bonna 
occasion. Donca me par che pussee bonna oe- 
casion de questa de ajutà mè fradell.... 

Car. Ma, cara Teresa, l'è ben che in quell ce- 
rin quasi rident de la povera moribonda se 
doveva capì che l’occasion pussee bonna la 
doveva vess quella de quand te capitava de 
tocu marì. 

Ter. Bella pretenzion de vorè savè cosse la 
pensava quella povera donna! 

Car. T'ee bell pari a di’ quell che te voeu, ma 
mi g'avaroo semper el scrupol de avè vivuu 
ai tò spall.... Maladetta l'ora che m'è vegnuu 
in Ja ment de seriv di vers! Maladetta la 
prima volta che me sont miss a schizzà ona 
caricatura!... L'era mei che me fuss dedicaa a 





ATTO PRIMO 9 


la scienza di numer, a la scrittura doppia... e 
che avess tralassaa almen a soldaa de fa di 
asnad,.,.. Cosse se acquista a fa del spirit 
foeura de post: ona strascia d'ona caricatura 
del coronel e on scherz all’aiutant maggior, e 
addio carriera! l'è andada in fumm. E intant 
l'è sés més che sont a casa e on strase d'on 
post hoo anmò de podè trovall; e intant sont 
chi a fa nient e a viv ni tò spall! (battendo 
una mano sul libretto). 

Ter. Perla memoria de la nostra povera mamma, 
adess te vòsi adree sul seri! L'è minga vera 
che t'ee faa nient, perchè dopo che te see a 
casa de soldaa, t'ee studiaa tanto... © mi hoo 
leggiuu, véh, i bej robb che ti vee seritt! 

Car. Bej? i i 

Ter. Sì, e per quanto mi poda cap, te gh’ee 
di penser magnifich | 

Car. Se anca el fuss vera, l'è minga asse0..» 
bisogna avè studiaa seriament per no seriv 
di sproposit gross. Nr 

Ter. Ma, i racconti che fee stampaa sul gior- 
nai hin staa molto lodaa. «Patria e famiglia > 
han ditt tutti che oltre vess on bell rucconto 
l'è anca on lavoro onest. 

Car. Sì, ma te see cosse hoo guadagnaa? M@'han 
faa ona caritaa a stampame!. 

Ter. Andemm, fatt corago.» te vedaree che sto 

benedetto impiegh el trovaremm; s'è impe- 
gnaa tanti amis! 

Car. Oh magara! me contentaria anca de fa cl 
facchin de studi... 

Ter. Quell poeu no! 


SCENA II. 


Carmelina e detti. 


Carm. (entrando) Car i mè fiorase, come vala? 
che novitaa gh'emm de jer a sta part? Mi 
già el savii che tutt’ i dì voo minga foeura 
de cà prima de vegnì a fav ona visita e se 
no ve cunti tutt’ i novitaa che hoo savuu; 
già, scusee, l'è el mè caratter. La tòsa del 
padron de cà la fa spòs.... se dis che la toeu 
on fior d’on giovin impiegaa a la Cassa del 
Menicipi cont tre mila lir all’ann de soldo; 
ma disen ch’el sia propri on giovinotto pien 
de talent, che l’ha studiaa come se dev e che 
in d’on moment el s'è faa ona bella strada... 
Scusee, vedii, l'è el mè caratter.... Disen poeu 
che se voeuren on ben, on ben... 

Ter. Oh sura Carmelin, che bella roba! 
Car. (siede e abbandonando la testa fra le mani) 

Tre mila lira de soldo, ona cà, ona spòsa e 
dopo ona famiglia... 

Carm. (volgendosi verso Carlo) Oh guarda da 

cosse gh’'è adess ? i 

Ter. (piano) Gh' è che quand el sent di Tr 

notizi che riguarden i alter, el se rattrista 

semper. 

Carm. Oh tella!... Scusee, l'è el mè caratter.... 
Ma mi hoo faa per vegnì sul discors del tò 
d'on matrimoni, mia cara Teresa; ma te see 
no che tutt'i sir, prima de andà in lett, 
disi semper tre avemarij a santa Tecla per 
fa che l'abbia de andà prest a 801d0,. | 

Ter. Sura Carmelina, la me faga piasè a vegni 
de là in la mia stanza che g hoo de di” ona 
robba a proposit del mè matrimoni (piano) 
de già che sto argoment el ghe dà inseì fa- 
stidi al mè Carlo. i A 

Carm. Sì, andemm pur... Pover giovin, ghe 
gira on po0 la giricoccola | 


SCENA III 
Carlo sodo, indi Carmelina e Teresa ancora. 


Car. (scuotendosi) Tre mila lir de soldo, Pea 
tòsa che ghe voeur ben... Quella sì se pò di 
che l'è fortunaa! E a mi ona fortuna ca 
pagna la me toccarà minga.... Vegh ona 1 
che voeur ben, la dev vess ona gran conso 


Pg 

lazion! Mi g'hoo semper denanz di oeuce 
quella bella creatura che hoo incontraa per 
quatter dì de seguit in sul bastion... l'ultima 
volta che l'lioo incontrada i sò bej oggioni 
s'hin incontraa coi mè cont on’espression che 
el me parsa finna on salut... Ma perchè ghe 
sont minga andaa adree per vedè in dove la 
stava de cà? Bravo, per che scopo, poeu,... 
sont in càs mi de abbandonamm a sti pen- 
ser ?.... Pensa prima a trovà la manera de 
viv, de lavorà, se de no qualunque sentiment 
te toccarà de soffogatel dent de ti (batte col 
pugna sul tavolo). 

Carm. (seguita da Teresa) Mi speri che quell 
bon fioeu el sarà content. Del rest discorra- 
remm on’altra volta; adess g'hoo famm e bi- 
sogna che vaga (vedendo Carlo nella posizione 
di prima) Ma che diavol d’on giovin! Ma 

- disi, ej, sur Carlo, coss’ hin sti malinconii ? 
L’hoo mai veduu tant allegher l’è vera, ma 
cont la cera inscì scura compagn d'incoeu 
poeu, l’hoo mai vist! 

Car. (alzandosi) Che la scusa, sura Carmelina 
(Ze stringe la mano) l'è che incoeu g'hoo di 
brutt penser pussee del solit (riprende il libro 
della Cassa di Risparmio) Ancamò cent lira 
e pocu la mancanza de tutt, la capiss, sura 
Carmelin.... o sti cent lira chi hin i ultim de 


Ter. (a Carmelina) Ma insomma, 


Carm. Ma sì, ma sel 800; 

quella poca ereditaa che 1’ ha faa quella po- 
ì la soa maestra. 

vera tòsa li de la se di 


aiutta lee a faghela fenì. RICE 
hin delicatezz (di prende per mano) Bous09; 
l'è el mè caratter.... Vegnii chi, feo la pàs; 
speremm che on quai benedetto dì el ove 
remm sto impiegh al Governo o al Menicipl: 
gh'è tanti asen impiegaa là insel, han mi 
de impiegall lu che l'è on fior d'ona crapet n 
E allora el guadagnarà © el podarà pagà © 
sò debit a soa sorella. Va ben, Teresa ? 
Per. Inscì el g'avarà pae SS 
osa... (stringendole la mano). 
Ds n ben, bravi, ma diavol! tra ne 
dell e sorella ghe dev vess semper avert © 
i dare e dell’avere. È 
aa e avere l'è la scienza che gico 
dovuu imparà a qualunque costo quand DE 
dovuu lassà la carriera nora e minga vor 
] letterato de strapazz! 
sa Andemm, andemm, su allegher © femmes 
spirit, che se poeu sto impiegh el FA, 
minga subit, chel creda minga de fa ona > 
gura lassandem pensà de mi al Leo Peri 
quand el sarà a post el me restiturà que 
poch che podaroo avegh imprestaa ! 

SCENA IV. 
Salvator e detti. 


Sal. (con un pacchetto) Vegni innanz. 

Carm. Oh bravo, l’è vegnuu propri a temp per 
ajutamm a vosach adree chi al sur Carlin, 
che incoeu lè d’on umor de fa vegnì su la 
pell de capon. Mi e la Teresa semm minga 
staa in càs de fall indrizzà. 

Sal. De bon? (con intenzione) Voeuren vedell 
a fa el cerin de rid? (Carlo presta atten- 
zione). 

Ter. (con premura) El g'avaria ona quai novi» 
taa per l’impiegh? 

Car. Davvera ? 

Carm. Per l’ impiegh ? 

Sal. Oh no, pur tropp, l’è minga de quell che 
se tratta. 

Car. Ma.... 

Sal. (mostrando il pacchetto) L'è de quest che 
intendi de parlà. 

Car. Del mè liber ? 

Sal, Quell professor amis del mè pover papà, 
el m'ha ditt che l’ha leggiuu attentament, e 
el m'ha daa on giudizi che m'ha faa propri 
piasòè. 

Car. (con gioia) Sì? E cosse l’ha ditt? 

Sal. Molto ben in general. 

Car. (con grande interesse) Sì, ©. i 

Sal. E in particolar el dis che i question hin 
trattaa dal punto di vista giust, ma che gh'è 
di diffett e di arditezz che guasten el concett 
general (gli da il pacchetto) Eppoeu, toeu, 
guarda ti i sò osservazion c’ hin segnaa con 
lapis in margin. 

Car. (gli stringe la mano) Grazie, car el mò 
Salvator ! 

Carm. (Sì, ma l'è minga on impiegh). 

Ter. Te vedet, Carlo, che te dubitavet del tò 
talent ? 

Sal, Sent, Carlo, se fuss in ti me mettaria adree 
subit a fa qui correzion che l’ha segnaa el 
professor. 

Car. (con premura) Ma sì, me metti adree su- 
bit (siede al tavolino). 


SCENA V. 
Cav. Onori e detti. 
Ono. (entrando) Al prim pian m'han ditt che 
chi ghe dev sta on certo Carlo Gualdi. 


Ter. Sissignor, el sta chi (Carlo si alza). 
Sal, Carlo, sto seior chi el te cerca ti. 

Car. (inchinandosi) Riverisco.... 

Ono. L'è lu el sur Carlo Gualdi ? 

Car. Sì, signor. 

Ono. (guardando Teresa) Che bella tòsa, m'han 
minga ingannaa! Ch’el disa, bell giovin, hin 
tutti de la soa famiglia sta gent chi che vedi? 

Carm, (Che curios !) 

Car. Ch'el scusa, capissi minga.... 

Ono. Cont che diritto foo tutti sti domard, éh? 
Ma ch’el gabbia minga paura, che quand el 
savarà perchè sont vegnuu chi, el sarà con- 
tent (guardando furtivamente Teresa) Che 
bella tdsa! (prende una sedia e siede). 

Sal. (Che bell original!) 

Ono. Donca, sur Carlo Gualdi, lu el cerca de 
impiegass ? 

Car. Comè, l'è per quell che... 

Carm. (a Salvatore) L'è poeu minga tant anti- 
patich a guardagh polid. 

Sal. Sì, l'è vera! 

Ter. (facendosi avanti) Sì, l' è mè fratell chel 
cerca de andà a post. 

Ono. (Che bell vosin!) (leva dal portafogli un 
biglietto di visita e lo dà a Carlo) Ch' el 
leggia. 

Car. (legge) « Gioachimo Onori, fabbricatore di 
«sapone e negoziante all’ ingrosso di prima 
«qualità... » 

Ono. Che sont mi. 

Car. (continuando a leggere) « Possidente e Ca- 
« valiere. » 

Ono. In virtù del mè savon, Donca, che senten 
(gli prestano tutti attenzione — a Teresa) 
Ma che la vegna chi attaccaa che la sentirà 
polid anca lee... (Che bej oggioni che la g'ha!) 
Donca, adess che san chi sont, ghe disaroo 
perchè sont vegnuu chi (a Cardo) L'altra sira 
me l’han raccomandaa perchè ghe trovass de 
mettel a post. 

Ter. Che bravo scior, el s'è interessaa per mè 
fratell? 

Car. L'è vera? 

Carm. El dev vess inscì già... Scusem, l'è el 
mè caratter.... Perchè, se de no coss'el saria 
vegnuu chi a fa? 

Ono, Chi V è quella veggia barbottona lì cl'el 
pir che la g'abbia tanta vòs in capitol? 

Car. L'è ona vesina che l'è quasi ona nostra 
seconda mader. 

Ono. (Abi!) 

Carm. (Veggia barbottona 2 mi? Se g'avess 
minga paura de portagh dann a quell fioeu 
lì, ghe la daria mi la veggia barbottona!) 

Car. El g'avaria la bontaa de... 

Ono. De fenì el mè discors ? 

Carm. Domandi compermess che hoo de andà via. 


Scrittura doppia, 2 


it 

Ter. La torna chi ? 

Carm. (piano a Teresa) Sì, l'è mej che vaga, 
perché s'el me dis on quai alter pitetto, mi 
do0 focura; già, t’el see, l'è el mè caratter 
(fa un inchino goffo a Onori) Riverisco... (A 
mi veggia barbottona, brutt impiaster!) (via). 

Ono. L'è minga mal quella soa seconda mader! 
Ma, tornemm a nun. Donca, la persona che 
me raccomanda de mettel a post, l'è ona per- 
sona che ghe podi negà nient: el professor 
Beleredi, on amis che m'ha faa tanti piasè. 

Car. (volgendosi a Salvatore) Oh bell! 

Ono. Sigura, e on post per lu ghe l’ hoo in la 
mia casa; e l'è semper stada la mia abitudin 
quella de andà in persona a tocu i informa- 
zion della gent che hoo fissaa de impiegà in 
di mè negozi. 

Car. El fa benissim. 

Ono. El 800 anca mi. Donca quella veggia bron- 
tolona l'è ona specie de soa tutrice, quella 
tdsa lì l'è soa sorella e.... quell..., giovinotto 
lì l'è... (accennando Salvatore). 

Car. El spds de mia sorella. 

Ono. (lo guarda coll occhialino alzandosi) L' è 
propri on bell giovinott e (guardando Teresa) 
robust. E dove l'è impiegaa ? 

Sal, Nell’Archivi Municipal, in dove hoo conos- 
suu el professor che g'ha raccomandaa el Carlo, 

Ono. Oh bella! E quand l'è che se farà l'i- 
menco ? 

Sal. Appena che me mettarann a soldo. 

Ono. (con malizia) E se voeuren ben ? 

Ter. (chinando ia testa) Ma.... 

Ono. (Che bej cavej che la g' ha!) Donca (a 
Carlo) fradell e sorella cont on matrimoni in 
prospettiva... va ben, ne 500 tant che sia 
assee; mi sont on omm che ghe ved e sont 
pront com'el fulmin.... Donca lu cosse l’ha faa 
fina adess? 

Car. Sont staa soldaa. 

Ono. L'è tanto temp che l'è a casa?. 

Car. Sés més, 

Ono. L'è bon de sta ai liber? 

Car. On poo... 

Ono. Comè on poo? El conoss minga la serit- 
tura doppia ? 

Ter. Ma mè fratell, foo minga per di’, l'è on 
giovin de talent e 1° impara prest. 

Ono. Quand le dis lee che l’ impara prest... 
vedaremm (sempre a Carlo) L'è bon de tegnì 
la corrispondenza ? 

Car. Me ingegni a seriv. - 

Ono. Comò, el se ingegna a scriv! Ma chi l'è 
che al dì d’incoeu è minga bon de scriv? 
gh’è scoeul e maester a muce ! Me doo d’in- 
tend de di se l'è bon de seriv cont la solita 

manera all'uso commercial: A pregiata vostra 
del sedici corrente, ece., ecc. 

Car. (mortificato) Impararoo subit. 

Ono. Anca quest l’ha de imparà ? 

Ter. Oh l’impararà prest! 

Ono. (guardando Teresa) Se lee la dis che l’im- 
pararà.... 

Sal. (Pover Carlo!) 

Ono. E come stiamo di lingue? El sa el fran- 
ces ? 

Car. On poo.... 

Ono. Ma, in piasè, cosse l'è bon de fa? Che 
impiegh el voeur trovà se l’è bon de fa 
nient ? 

Tar. Ma cont la bonna volontaa.... 

Ter. Sigura, la bonna volontaa.... 

Ono. Sia la bonna volontaa.... (Come sa fa a 
transig minga cont on giovin che g' ha inscì 
ona bella sorella!) Ben, lu l'è bell’ e che a 
post; el vegnarà in del mè studi, ghe faroo 
fa la piazza. 

Car. Grazie. 

Ter. El vedarà ch’ el sarà content del mè fra- 
dell! 

Sal. L'è perchè l’è tropp modest, ma el vedarà 
ch’el farà tutt polid. 

Ono. Speremm ben! (a CarZo) In quanto alla 
mesada vedaremm dopo un més de proeuva. 

In del mè studi bisognarà obbedì prima a mi, 
che sont el padron titolar e di fatto, 0 poeu 
quanto prima a mè gener, on fior d'on gio- 
vin ch’el g'ha del ben di Dio al sò, e ch el 
dev spòsà la mia tòsa, unica € sola, appena 
che la tornarà indree di bagn cont mia miee. 
Donca, s'el voeur vegnì, vemm defilaa al mè 
studi e mi l' installi adirittura. i 
Car. (mettendosi il cappello) Vegni subit! 
Ono. Bella tòsa, la saludi ! 
T'er, Ch'el ciel el ghe daga del ben per la bonna 
azion ch’el fa! i 
Ono. Donca andemm (maliziosamente) Quell gio- 
vinotto lì el se ferma? i 
Sal. No, no, vegni (a Teresa) rivederci stassira 
(si dispone @ seguire Carlo e Onori). i 
Ter. Ma, Carlo, ma fee nanmò de fa colazion 
stamattina. 

Car. Fa nient, g'hoo minga famm. 

Ono. (a Teresa) Che la staga ben, bella tòsa ! 
(via con Carlo e Salvatore). 


SCENA VI. 
Teresa, indi Salvator. 
Ter. (mettendosi a lavorare) Pover Carlo, come 


‘è restaa mortificaa! Ma g'hoo paura ch'el sia 
minga bon de resist ai umiliazion ch'el po- 

darà minga schivà, tanto pu che me pàr che 
quell scior lì el sia puttost on rustegott... 
Ha speremm ben! Ma el pover Salvator che 
a forsi vegnuu chi per dimm on quaicoss, 
sci Peggy via inscì.... ol ma el tornarà chi 

Sal, (entrando) Teresal... 

Ter. (sorpresa si alza e depone il lavoro) Che 
novitaa l'è questa ? L'è minga andaa all’ uf- 
fizi? 

apt gel come la ved; g'aveva tanti 

Ter. Ma l'è che semm chi de per nun... e 
voraria minga che i vesin de la porta a 
sen de parlamm adree, 


SCENA VII. 
Carmelina e detti. 


Carm., No, perchè sont chi mi a fa la guardia 
d’onor. 

Ter. (alzandosi) Oh sura Carmelina! 

Carm. Già, mi che me regordi semper de quell 
che m'ha raccomandaa la toa mamma, Quella 
povera tòsa lì, la m'ha ditt, ghe resta indree 
pu nissun de guardagh adree; me raccomandi 
a lee. E mi g'hoo rispost: cara la mia Maria, 

ma hin discors quisti chi? el pàr che la sia 

adree a morì... E l'era adree & morì de bon, 

povera donna ! (si asciuga una lagrima). 

Ter. (piangendo) Povera mamma ! 

Sal, Ma, sura Carmelina! semm appenna on poo 
content perchè el Carlo l'ha trovaa de andà 
a post, che leo la me ven chi a regnamm 
ancamò la malinconia. 

Carm. Mi soo minga cosse di'.... Già, scusee, 
l'è el mè caratter.... Se mi hoo tiraa a man 
quella povera donna, l'è staa per fa vedè i 
mè diritti e i mè dover de sentinella morta 
in sta cà chi. (a Salvatore) Mi 800, benissim 
che lu l'è on bravo giovin incapace de fa ona 
furfantaria cont sta tòsa chi; ma i vesin de 
la porta, el sa, néh! gh'è di lengu che taja 
el fer, e mi vuj minga che parlen sul cunt 
de la mia Teresa. 

Sal, (serio) Alora, mi andaroo via senza di” el 
perchè sont tornaa chi. 

Ter, El va via? 

Sal, Se foo parlà i vesin de la porta? 

Cari. No, perchè ghe sont chi mi; se quai- 
chedun l'ha veduu a tornà chi m'avaran ve- 
duu anca mi, e san ch'el tesor l'è custodii a 
vista. Donca lu el pò restà cont tutt sò co- 
mod, e per provà che mi de lu me fidi, i lassi 
chi de per lr e mi voo là in la stanza de 

la Teresa a mett insemma quatter copon che 
g'hoo de andà a scoeud (porgendo la mano 
a Salvatore) Ch’el staga chi, ma giudizi, nèh! 
(andando via) Ma già, ch’el scusa, l'è el mè 
caratter.... 


SCENA VIII. 
Teresa e Salvatore. 


Sal. Dopo tutt l'è ona gran bonna donna. 

Ter. (siede e riprende il lavoro) Oh sì, propri 
bonna. 

Sal. (sedendo dall'altra parte del tavolo) Donca, 
Teresa... 

Ter. Coss’el g'ha ? 

Sal. (giuocando colla forbice) Incoeu ai quatter 
voo de mia sorella Letizia. 

Ter. Ma ch’el lassa sta la forbesetta, ch’el se 
farà mal. 

Sal. La sa, vera, che mia sorella la m'ha pro- 
miss de fagh la schirpa... 

Ter. Ma ch’el guarda ch’el me ingarbia tutt’ i 
filzoeu de seda.... 

Sal. Ma, Teresa, perchè la cambia discors? Mi 

‘ g'hoo bisogn che la me disa quand l’è che 
la ghe mandarà la tila; e pocu, nèh, bisogna 
mandagh anca de la palpignana perchè la voewr 

famm di giponitt piscinitt per... per... la me 
capiss, èh? 

Ter. Ma che discors ch'el fa adess? Ma gh'è 
temp! Ch'el lassa prima vedè s'el Carlo el 
restarà a post. 

Sal, Ma quest chi el ghe entra nient cont el 
comprà la tila; adess mia sorella la g' ha 
nient de fa». 

Ter. (deponendo il lavoro) Ch'el senta, Salva- 
tor, coss'el g ha ditt che g'aveva de dota 
mè fradell? 

Sal. Pussee de mila lira. 

Ter. (alzandosi) E quanto temp l'è che ghe l’ha 
ditt? 

Sal. Quand hoo cercaa de spòsalla. 

Ter. Che l'è quasi on ann. 

Sal. Sì... 

Ter. Ch'el senta, Salvator, mi ghe devi fa ona 
confidenza... 

Sal. (sorpreso) Ona confidenza? 

Ter. Sì... quj dance mi ghi hoo pi. 

Sal. Ghi ha pù? 

Ter. Car Signor! el capirà ben che mè fradell, 
de dopo chie l’è vegnuu a casa de soldaa, l’ha 

mai poduu trovà de andà a post, e... viv bi- 
sognava ViV... 

Sal. E hin propri andaa tutti ? 

Ter, (prendendo il libretto della Cassa di Ri- 


da Gr 


e 

sparmio) Tutti no, ma quasi (gli da il li- 
bretto) Ch'el guarda, gh'è su cent: lira anmò. 
Sal. (grattandosi l'orecchio) E già, vedi... 
Ter. Come se fa adess a piantà su cd? 
Sal. Come se fa? Pazienza, el voeur di’ che 
‘ bisognarà spettà ancamò on poo de més; fa- 
roo pussee economia e ghe pensaroo mi a 
tutteoss. Mi g'hoo minga diritto de lagnamen; 
quell che l’ha faa per sò fratell, l’ha faa ben 
a fall; la podeva minga fa divers. Del rest 
sont content, se ved che la g'ha on coeur 
d'or! i 
Ter. Oh che bravo giovin che l'è lu! 
Sal. E lee lè on angiol! Stemm allegher, el 
voeur di’ che el temp el passa prest. 
Ter. (sospirando) Eh minga semper, però! 
Sal. (con intenzione) Per esempi, quand ? 
Ter. A la sira, quand el spetti. 
Sal. Allora vegnaroo pussee prest, l'è contenta? 
Ter. Salvator, come ghe vuj ben! 
Sal. (per abbracciarla) Cara, te sce el mè tesor! 


SCENA IX. 
Carmelina e desti. 


Carm. (sull’uscio facendo il gesto di spianare 
un fucile) Ohe, ohe! Ch'el se faga minga 


tant attaccaa a la cassa forta, sè de no ghe 

foo focugh addoss. Ma bravo, l'è quella.lì la 
soa prudenza ? 

Sal. (stringendo la mano a Teresa) Che la metta 
minga giò tanto bordell; s'era adree a salu- 
dalla e poeu andava via... 

Carm. Sì, on salut on poo tropp de confidenza. 

Sal. Come l'è mai scabrosa! A rivederci stas- 
sira, inscì sentiroo quaicoss del Carlo (via). 


SCENA X. 
Carmelina e Teresa. 


Carm. (vedendo Teresa che sarà rimasta mesta) 
Cosse la g' ha adess ? Eccola lì cont tant de 
muson perchè el sò gimacch l'è andaa via. 

Ter. Pover giovin, se la savess.. 

Carm. Coss'è succeduu ? i i 

Ter. G'hoo ditt che la mia dota l’è andada in 
fumm. 

Carm. E inscì ? i 

Ter. L'ha ditt che fa nient e ch el pensarà lu 
a tutt coss. . i 

Carm. Ma se l'hoo semper ditt che l'era on fior, 
d’on ficeu! Quand sarii marì e miee vedari} 
come sarii content. i . 

Ter. (sospirando) Sì, ma adess gh'è temp quasi 
on ann, 


ecc 

Carm. Che bell capital, e mi che m'è toccaa 
de spettann sés de ann.... Tirava però di so- 
spironi che pareva el mantes de l’orghen de 

‘ santa Cecilia; eppur hin passaa. Sont stada 
in attivitaa de servizi, sont stada contenta; 
e adess godi la mia pension consolandem col) 

‘ine regordi, 

Ter. Sì, leo la g'ha on bell di... 

Carm. Che la gabbia pazienza che la g'avarà 
on bell fa! Ma i mè copon che vialter m'avii 
faa pientà lì cont i voster ginginnad.... Voo 
a fenì, perchè bisogna che vaga a scoeudi. 

Ter. Che la faga pur. 

Carm. (andando nella camera) Andemm, su al- 
legra! 


SCENA XI. 


Teresa, indi Cav. Onori. 


Ter. (tornando al tavolo) Sì, sì, la g'ha propri 
on bell di’ quella bonna donna lì, ma spettà 
on ann quand se voeur ben... (guardando il 
fascicolo sul tavolo di Carlo) El liber del mè 
Carlo.... Pover el mè fradell, quanti bej sen- 
timent gh'è mai seritt in sti pagin! E di’ che 
quasi mi adess el rimproverava perchè in 

causa de vemm consumaa la mìa ereditaa, 

me tocca spettà on ann @ spòsà el mè Sal. 

vator! 1 

Ono. (entrando con un fiore nell occhiello del- 

l'abito) L'è permess ? Che la scusa, bella tòsa, 

sont tornaa chi perchè me pàr de avè lassaa 

chi on quaicossa.... i 

Ter. (sorpresa si alza e guarda intorno) Forsl 
i guant o el baston? L'ha voruu incomodass, 
ghi avaria ben portaa mè fratell! 

Ono. (interrompendola) Ma che guant, ma che 
baston, ma che incomod ! (con caricatura) La 
ved minga che i guant e el baston ghi hoo? 
In quanto all’ incomod hoo faa apposta @ 
tornà mi. ù aa 

Ter. (riservata) In veritaa capissi 1° 

Ono. dn vegnuu per assicuralla che sò fratell 
el sarà trattaa polid de mi. 

Ter. E mi ghe saront riconoscente. 

Ono. (con vezzo) De vera? DI 

Ter. (sempre con gran riserbo) Sì, signor. 

Ono, (presentandole il mazzolino di fiori) Ghe 
piàs i fior? i 

Ter. (respingendolo con garbo) Grazie, l’odor 
el me va alla testa. e 

SCENA XII. 


Carmelina e detti. 


Carm. (entrando) Teresa, hoo veduu de la fine- 
stra che ven el tò spòs (fingendo di non es- 
sersi accorta del Cavaliere) Oh cl’ el 

__ sur Cavalier... i MA 

Ono. (indispettito) (Ancamò sta veggia!) Se ven 
el sò spòs, mi la lassi in libertaa.... i infor- 
mazion che voreva, mi e darà on'altra volta 
(si mette il cappello e fa una smorfia a Car- 
melina) La saludi ! 

Car. (con un sorriso di scherno) Riverisco tant! 
(a Teresa) In sta volta hoo faa de guardia 


de finanza: g' hoo faa ciappà el 
d 
a on sfrosadòr! v NERE 


FINE DELL'ATTO PRIMO, 


ATTO SECONDO 

La scena rappresenta lo Studio in casa del Cav. Onori. 


SCENA PRIMA. 


Carlo e Cav. Onori. 


Ono. (a Carlo che si trova seduto allo scrittoio) 
Che lavorà el g'ha per i man? 

Car. On contratti per la vendita de la sostra 
del sur Rampini, de copia. 

Ono. Ghe raceomandi la calligrafia, perchè senza 
de quella in commercio se fa nient. 

Car. Me eserciti tutt i sir dò o tre dr. 

Ono. Bravo! Quand pocu avaroo regolaa tutt' i 
nìè faccend cont el mè gener e che avaremm 
fenii de fa l’inventari, el mandaroo a la fab- 
brica, perchè già vedi che lu fina adess a fa 
la piazza, l'ha faa domà di fiasch. Diavol, lu 
lè tropp timid.... Quand se va a insebì ona 
robba bisogna minga vegh vergogna; ghe 
vocur franchezza; bisogna, come se dis, fa 
oreggia de mercant, quand anca disen adree 


seta 

on quaicossa. El ved mi? hoo cominciaa la 
mia carriera cont el fa la piazza... L'è 
quell punto lì che la fortuna la s'è missa in 
motto per vegnimm incontra (Carlo continua 


a scrivere). 


SCENA II. 


Roberto e decti, poi Guglielmo. 


Rob. (entrando) Sur Cavalier, i mè rispetti. 

Ono. Addio, car el mè Robert, e insci ? 

Rob. Tutt' i commission hin faa. Anca per in- 
coeu podi fermamm chi, El sa, sur Cavalier, 
che gh’era la richiesta d'ona spedizion per 


l'America? 
Ono. Per l'America? 


Rob. Sì, e la spedizion la faremm lunedì. 
Ono. (a Carlo) El sent? El mè savon l'è co- 


nossuu fina in l'America. 
Car. Sì, signor. 


Rob. (a Onori) S'el permett comenci a fa quai- 
coss (va a sedere alla scrivania) Quell paisan 
el s'è nanca degnaa de saludamm (allude 


a Carlo). 


Ono. El ved, Carlo, quand lu l’andarà a la fab- 


brica el ciaparà lu la corrispondenza per l’in- 





ATTO SECONDO 33 
terno, sotta la sorveglianza del mè gener. A 
proposit, sto mè gener incoeu el s'è nancamò 
de vedè.... A momenti rivarà mia miee e la 
tòsa, e lu el sarà minga nanmò chi. 
Gug. (entrando) Sur padron, è vegnuu denter 
adess de la porta in carrozza la sura padronna 
e la padronsina. 
Uno. L'hoo ditt mi ch' el saria minga staa chi 
a ricev la spòsa... Vegni subit incontra (via 
con Guglielmo). 


SCENA III. 


Roberto e Carlo, indi Onori, Erminia ed Enrichetta. 


Rob. Ecco rivaa anca la spàsa; incoeu consola- 
zion su tutta la linea. Ne sentiremm de bej 
de quell cretin d'on sur Rampini. Cosse ne 
dis, èh? Carlo. 

Car. Che me divertissi mai ai spall de la 

gent ! 

Rob. (Oh che suss!) Però ghe pàr minga ch’ el 

sur Rampini el g'aveva minga reson de ri- 

spondem inscì mal jer quand g'hoo daa del 
ti in sbali? 

Car. Per mi l'è minga ona robba che me poda 

interessà. 

Scrittura doppia. 3 

Rob. (Che superbia!) Lu, Carlo, chissà che opi- 
nion el se sarà faa de mi per quell’error che 
hoo faa in quella bolletta de carich l’altrer. 

Car. (freddo) Ah lu le ciama ancamò on error ! 

Rob. (Oh ciappela pur come te voeu che te la 
faroo mi polid.... anzi, te l’hoo giamò fada!) 

Ono. (seguito da Enrichetta ed Erminia in abito 
da viaggio — Enrichetta avrà abbassato il 
velo) Car i mè donn, el me pàr on secol che 
ve vedi minga! Cià, famm on basin, cara la 
mia Enrichetta. E ti, cara la mia metà, cià, 
brasciom su. 

Erm. Come te sce ben conservaa ! 

Enr. Te see semper staa ben, ti, papà? 

Ono. Semper, semper. 

Erm. Ma gh'è minga chi el sur Steven? 

Ono. Ma l'è quell che disi anca mi. Incoeu l’ha 
nancamò de lassass vedè. 

Rob. (alzandosi) Sura Erminia, che la permetta 
che faga el mè dover. Han faa bon viagg? 

Er. El saludi, Robert; sì, minga mal. 

Enr. (si inchina senza avvedersi di Carlo che 
si sarà alzato anche lui). 

Ono. A proposit: ecco che ve presenti el giovin 
che hoo impiegaa de noeuv, come v'hoo seritt. 

Car. (inchinandosi, mentre Enrichetta alza il 
velo, la riconosce) Oh Dio, lee ! 

Enr. (sorpresa) (El giovin che me vegneva adree!) 

Rob. (che avrà osservato ciò che agli altri sarà 
sfuggito) (Se conossen!) 
Erm. Hoo piasè de vedell. 


* SCENA IV. 
Steven e detti. 


Ste. (entrando abbigliato con un po’ di carica- 
tura) Perdon, perdon se me sont, inscì per 
di, piantaa in d’ on alter sit.... Han faa bon 
viagg ? E... (ad Enrichetta) la mia dolce fu- 
tura l'è minga negada ai bagn de mar... cioè 
annoiada, che bestia! voreva di’, 

Enr. (con distrazione) In sto moment savaria 
nanca cosse rispond.... g' hoo tant bisogn de 
respirà On po0... 

Ste. Sì, sì, che la respira pur; mi invece no foa 
che sospirà. 

Erm. (ad Onori dandogli uno scontrino) Toeu, 
Gioachim, manda a la stazion a ritirà i ba- 
gali. 

Ono. (dando lo scontrino a Carlo) Carlo, ch’el 
vaga a la stazion a ritirà sti bagali, 

Car. Subit ! 

Ono. Ch’el faga prest. 

Car. Sì, signor (via guardando di furtivo En 
richetta). 

Erm. Basta, adess andemm de là a mettes on 
poo in libertaa. 

Enr. (Che combinazion I... Come el fa a vess 
chi ?....) 

Ste. (ad Enrichetta) La permett che ghe daga 
el brase ? 

Enr. Grazie, fa minga de bisogn (esce per la 
prima a sinistra). 

Ste. Va ben, gh'è minga mal! (dando il braccio 
ad Erminia) Allora che la se tacca lee. 

Ono. L'è on poo stracca del viagg.. 

Erm. Ma sigura! 

Ste. Ch'el senta, Robert: quand ven indree quel- 
l'alter giovin, ch’el ghe disa che g'hoo de bi- 
sogn la copia de quell contratti. 

Rob. Sì, signor! (via tutti). 


SCENA V. 
Robert, indi Steven. 


Rob. (sedendo al tavolo) Me pàr de vessem 
minga sbagliaa, hoo vist on certo sguardo 
d'intelligenza... Che ghe sia de mezz on quai 
romanzett? All’erta, che a sto mond chi non 
risica, non rosica. Chissà se quell eretin d’on 
sur Steven l’ha ricevuu la mia lettera... Se 

el Cavalier l’ha ricevuu el giornal La Vespa... 
Oh l’ha de vess bella, me vuj diverti! 

Ste. (entrando) Se la spòsa la g'ha la luna, che 
se le tegna; la ghe passarà con comod. L'è 
mej che vaga a fenì i trattativ per vend la 
mia sciostra (a Robert) Com'è, l’ha nancamò 
de vegnì indree el sò compagn ? 

Rob. Come el ved.... no. 

Ste. Ma mi g'hoo bisogn el mè contratt per la 
vendita de la mia sciostra; a st'ora chi el 
doveva vess copiaa e stracopiaa! Ch’'el guarda 
on poo se le troeuva.” 

Rob. Subit (si alza e va a cercarlo). 

Ste. El gh'è? 

Rob. Ma, gh’è chi tanti cart, ma el contratt el 
vedi minga. 

Ste. (impazientandosi) Che asen, el doveva con- 
segnaghel a lu prima de andà via! 

Rob. Ben, ch’ el g' abbia on poo de calma ch’el 
trovaremm. 

Ste. (c. s.) Calma, calma, avaria faa di Lej af- 
fari mi cont la calma.... A trent’ann g'avaria 
minga dusent mila lira al sò! Ma quell’asen 
de quell Carlo, se el voreva andà via, el do- 
veva prima fenì de copià la scrittura! 

Rob. Sigura, el g'ha ben reson! 

Ste. Ch'el me lassa on poo vedè a mi (cerca 
fra le carte e trova un fascicolo) Chi gh' è 

on fascicolett.... (2egge) «I prediletti della 
fortuna, racconto di,... » tre stellet. 

Rob. (ride) Ah! ah! 

Ste. (legge ancora) «L'intelligenza di fronte al 
ricco incenso, considerazioni di...» tre stel- 
lett... 

Rob. (ride ancora). 

Ste. Ma cosse l’è sta robba chi ? 

Rob Abn hin di scaraboce lì del Carlo; el pre- 
tend de vess on autor. 

Ste. Autor l'è quell che seriv, èh ? 

Rob. Sigura. È 

Ste. L'intelligenza di fronte al ricco incenso... 
considerazioni di.... tre stellett. 

Rob. El sarà scritt censo, e minga incenso. 

Ste. Ah! E invece de lavorà, th? 

Rob. Sigura, el se dà d' intend de vess on filo 
sofo ! 

Ste. E sti tre stellett chi cosse voeuren di? 

Rob. Hin asterischi; l’è ona specie de firma che 
metten quij che scriv per conservà l’anonim. 

Ste. El fa el scrittor anonim? Speccia on poo... 
(tira fuori una lettera) Allora l’ è lu che ha 
scritt sta lettera chi che me dà del carretin. 
Cl'el se figura, on carretin a mi, senza me- 
rito e pieno di denaro (leggendo) Pien de 
danee pazienza, ma senza merit, poeu.... Che 
bestia! 

Rob. (ridendo) Un carretin? 

Ste. (dandogli la lettera) Ch'el guarda se l’ è 
minga vera. 

Rob. (leggendo) Chi el dis cretino, e minga 
carretino. 

Ste. (riprende la lettera e legge) Già, già, cre- 
tino; e coss’el voeur di’ ? 

Rob. Me ricordi pù polid; ch’ el spetta, ch’ el 
guarda el dizionari, chi a la lettera ce, cr. 
(gli da un dizionario) (S'el savess che l’hoo 
scritta mi!) 

Ste. (prende il dizionario e cerca la parola) 
Cretino!... Brutto aser d’on spientaa! 

Rob. (ridendo sotto i baffi) E inscì, cosse el 
voeur di’ ? 

Ste. (mettendo nella tasca di dietro dell'abito il 
dizionario) El voeur di’ on carrett de dò 
roeud. 


SCENA VI. 
Cav. Onori e detti. 


Ono, (entrando) Cosse l'è ch'el g'ha, se pò sa- 
vell ? 

Ste. Coss' hoo de vegh.... G'hoo ch’el sò scara- 
boccin, quell sò sur Carlo, l'è on insolent de 
prima forza, on serittor de letter anonim, el 

capiss? Vun che quand el scriv, per no fass 
conoss, el se firma cont tre.... Asti. Asta 
cont tre stellett. 

Ono. Ch'el disa, el parla arabo ? 

Ste. Parli come se dev, quand gh'è de la gent 
che se toeu certi libertaa.... 

Ono. Mi ghe torni a di' che capissi nient. 

Ste. El capiss nient? (sedendo sopra una sedia 
non si accorge di avere il dizionario in tasca) 
El capirà col temp... Abi! (si alza con uno 
sbalzo e tira fuori il dizionario di tasca) 
Quell bellee, torni a di, don sur Carlo el 
scriv di letter anonim, e senza nanca i tre 
stellett per firma; e poeu el se permett de 
damm de sti titol (gli mostra la parola cre- 
tino sul dizionario). 

Ono. Cretino ? 

Ste. (tirando fuori ancora la lettera di tasca) 
Sigura, ch’el guarda, è propri seritt inscì; 
credeva minga nanca mi, ma l'è staa lu (ac- 
cenna a Roberto) che m'ha daa i dilucida- 
zion..» 

Ono. Brutt insolent! Ma e lu, Robert, el g' ha 
di proeuv ch’el Carlo el scriva de sti imper- 
tinenz ? 

Rob. Mi no, ma s00 ch’ el seriv anca in di 
giornai.... 

Ono. In di giornai? Ma allora l'è staa lu che 

m'ha miss in ridicol su la Vespa... l’è staa 
lu che l’ha sceritt che mi la eròs de cavalier, 
che g'hoo avuu de motto proprio del re, me 
l'han dada perchè g' hoo daa l’ insavonada 
anca ai birocu de cort. 

Ste. Quell l'è ona bestia! E pensalla ch’'el g'ha 
nanca trenta sold al sò.... 

Ono. Ma adess a nun, càr el mè scior.... 

Ste. (prendendo il fascicolo di Carlo) E poeu, 
ch'el guarda coss'’ el fa in di dr de studi, in 
di èr che l'è pagaa per lavorà: di scrittur 
anonim. 

Ono. Ben, el vedarà cosse faroo mi! (Se no el 
fuss per soa sorella...) 

Ste. Ma, e el mè contratt che g'aveva daa de 
copià ? De chi a mezz'ora devi trovamm cont 
el compratori... 

Rob. El ved, se me l’avess daa a mi... 

Ste. (impaziente) Grazie! — Dal sèno di dopo 
son pieni i canali, — come diseva quell tal. 


SCENA VII. 
Carlo e detti. 


Ste. (a Carlo che entra) Ah l'è chi finalment! 

Car. Sì, signor (va al tavolo per lavorare). 

Ono. L'ha fenii 0 no de copià sto contratt chi 
del sur Steven? 

Ste. Hin tre dr che sont adree a cercall! 

Car. Ma l'è appena ona mezz'ora che sont via 
per andà a la stazion.... 

Ste. Mezz’ora, on’ora, dò, tre! El doveva, prima 
de andà via, consegnaghel chi al sur Robert, 
che a st’ora el saria fenii. 

Car. Ma hoo dovuu andà via chi per el sur 
Cavalier.... Mi credeva de rivà a temp. 

Ono. (Come el marca quell Cavalier! Oh l'è lu 
senz’ alter che m'ha miss in ridicol su la 
Vespa... Oh se ghe fuss minga de mezz quell 
bell mofin de soa sorella !) 

Ste. Torni a di ch'el doveva consegnaghel chi 
a lu, perchè anca a mi mé se dev minga 
mancà de rispett,.... perchè diman o dopo mi 
saront el sò principal. 

Car. L'è perchè chi gh’è di paroll che hoo minga 
poduu decifrà. 

Ste. Decifrà? Coss’el voeur di’ ? 

Car. Paroll che capissi no. i 

Ste. Andemm mal s'el capiss minga la mia scrit- 
tura inscì ciara e commercial! 

Car. (va a prendere il contratto e la copia) 
Ch’el scusa, la soa scrittura la conossi benis- 
sim, ma gh'è chi di fràs che me pàr che va- 
ghen minga. 

Ste. (prendendo il contratto) Ch'el me lassa on- 
poo vedè..., I mè fràs hin semper andaa e 
andarann semper! 

Car. (mostrandogli un punto del manoscritto) 
Ch'el guarda chi, per esempi: « Il proprietario 
«che rileva ovvero sia che compera la so- 
«stra da me, sopra e sotto scritto... » Ecco, 
a mi me pàr che quell sopra el sia superfluo, 

Ste. (sollevando il capo) E a mi invece me pàr 
ch’el sia superfluo nient affatt! Quand se g'ha 
dusent mila lir al sò, se g' ha minga de bi- 
sogn che di strapellaa vegnen a fa la metta. 
Se in principi del contratt gh' è el mè nom, 
se pò benissim scriv. sopra € sotto scritto! 
(dando a Roberto îl manoscritto) Ch'el toeuja, 
Robert, che me ne faga lu ona copia de bell 
noeuv. Già, l'è istess, el firmaroo diman.... 
L'era mej che ghe l'avess daa a lu adrittura! 

Ono. Ch’'el vaga innanz a famm qui cunt che 
g'hoo daa jer. 

Car. (sospirando va al tavolo a prenderli) Ecco, 
hin fenii. 

Ono. (prendendoli) Ch'el lassa on poo vedè.... 
Ahi, ahi! ma gh'è sbagliaa l’ intestazion! E 
poeu, te chi, te chi! El m'aveva promiss de 
fa di esercizi per migliorà la calligrafia, e 
invece me pàr ch'el pensa a tutt’alter. 

Ste, E che alter! 

Ono. (osservando sempre il conto) Sti numer 
chi paren qui numer del lott che se fa cont 
i ragn mojaa în l’incoster. 

Ste. Alter che fagh la critica a chi pò mandall 
giò in d’on boccon! E poeu se pretend de 
seriv di storiell cont quella calligrafia.... Adess 
se capiss perchè el ghe mett minga la firma 
ai sò scaraboce... l'è per no fass da de 

Ste. Per avè daa di potenti button all'industria 
del savon. 
Ona. Perchè el dev savè ch’el mè savon, al dì 
d'incoeu, el lava quasi tutta l'Europa. 
Ste. E altri siti ancora... el lava. 


l’asen! 


Car. Ma, el preghi: ch'el guarda che mi a lu 


g'hoo mai mancaa de rispett. 
Ste. Al sò no, ma a ciàr de luna sì. 


Ono. (dando i conti a Robert) Ch'el toeuja, Ro- 


bert, ch’el rifaga anca sti cunt. 


Car. Se mi hoo mancaa in quaicoss l’hoo faa 
sénza intenzion, e me dà miuga tanto gust a 
sentimm a rimproverà in sta manera. Lu, sur 


Cavalier, el m’aveva promiss de compatimm 
per el prim més; del rest, poeu, in dove hin 
sti demerit ? 

Ste. Sfacciaa ! 

Car. Ma, cara lu, el preghi de sta in di ter- 
min! Se podaria savè la causa de tutto sto 
livòr? 

Ste. Ch'el parla minga difficil.... Ch’ el sappia, 
sur anonim tre.... tre ast... astr.... insomma 
tre stellett, che la soa lettera la m'ha nanca 
toccaa la scima di papozz! 

Ono. E che la eròs de cavalier ghe l’hoo avuda 
minga per avè insavonaa tutt’ i biroeu de la 
cort, ma de moto natural del sovrano | 





Car. Ma mi ghe giuri che capissi propri nient. 
Ste. (mostrandogli la lettera) Carretin, cioè, 


cretin, pien de danee e senza merit ! 


Ono. (mostrandogli un giornale) La Vespa, gior- 


nal cont caricatur! 


Rob. (Oh che teater, come me la godi !) 
Car. Ma ghe torni a di’ che mi capissi nientz 


che faghen piasè a spiegass. 


Ste. Se spiegaremm, se spiegaremm! Quand s'è 


impiegaa sotta a della gent che g° han ona 
posizion pussee alta d’on quint pian.... 
Ono. Quand s'è nanca bon de fa ona sommA... 


Ste. Se seriv minga di spiritositaa anonim, 0 


pezza d’asen! 

Car. Oeuh! 

Ono, E se mett minga in ridicol i sò benefattor 
su per i giornai. 

Car. (scorgendo Raberto che ride) Adess hoo 
capii... Gh'è staa quaichedun che m'ha calun- 
niaa a tort! Mi seriv di letter anonim.... mett 
in ridicol sui giarnai i mè renefattor ! 

Ste. L'è forse minga vera ch'el seriv senza la 
firma ? 

Ono. L'è fals chel stampa di sproposit sui 
giornai ? i 


SCENA VIII. 


Erminia, Enrichetta e detti 
entrano e si fermano ad udire. 


‘Car. Sì, l'è vera, hoo stampaa ona quai novel- 
letta, ma hoo mai scritt in manera che po- 
dess offend chi se sia. 

Ono. Ch’el me daga on poo i proeuv che l’abbia 
minga scritt lu sta lettera e ch’el sia minga 
staa lu a stampà qui insolenz. 

Ono. Già, che le proeuva! 

Car. Ma come hoo de fa a provall? (vedendo 
Roberto che ride ancora) Ben, sì, per diman 
ghe daroo i proeuv! (va al tavolo a lavo- 
rare). 

Erm. (avanzandosi) Finalment hin fenii sti 
guaj? A mi me pàr però che quand on im- 
piegaa el se permett de fa di robb compagn, 
el se mett a la porta e l'è bell’ e fenida. 

Ste. Brava la mia suocera, l’ha propri miraa 
in del segn. 

Ono. Oh s'el me portarà minga i giustificazion 
disturbet minga che savaremm cossa emm 
de fa! 

Enr. (Pover giovin, ma perchè el mortifichen 
in quella manera ?!) 

Erm. Disi, de la gh’è el giovin del Marlian in 
galleria, per la scelta di vestii de la spòsa. 

Ono. Vegnem (tira fuori di tasca due cambiali) 
De già che hin scritt de soa man, ch’el scriva 
la data su sti dò cambiai (Ze consegna a Carlo) 
Andemm, donca, Steven. 

Ste. Andemm pur (ad Enrichetta) Cià, che la 
me daga el brasc, 

Enr. (guardando Carlo) No, no, sent minga 
stracca ! 

Ste. (Ancamò?!) Che la permetta almen che ghe 
basa la man (prende la mano di Enrichetta). 

Car. Ohimè ! 

Ono. (avvicinandosi a Carlo) Ma, cosse l'è che 
l'ha faa? Oh per Dio! El g'ba traa su l’ in- 
coster su i cambiai invece de la sabbia | 

Erm. Car Signor, che tappa! 

Ste. Ma l'è propri bon de mett in d’on sit che 
passa nissun ! 

Ono. Dò cambiai per cinqu cent lira, giamò ac- 
cettaa, e d’on debitòr che gh'è voruu quatter 
més per fagh riconoss el sò debit! (gliele 
strappa di mano) Ch'el vaga a disnà che el 
sarà mej! 

Enr. (Pover giovin, come l'è umiliaa!) 

Ono. (S'el fass minga per soa sorella, chissà a 

st'ora in dove l’avaria giamò mandaa!) (tutti 
si ritirano, meno Carlo e Roberto. Steven re- 
sta ultimo e si avvicina alla scrivania dove 
si trova (arto). 

Ste. Pezza d’asen! 

Car. (fa un gesto di minaccia). 


FINE DELL'ATTO SECONDO. 


ATTO TERZO 


—_ 


Scena come nell'atto secondo. 


SCENA PRIMA. 


Carmelina e Guglielmo. 


Carm. (entra e siede su una poltrona) Ch' el 
faga piasè a digh al sò padron che sont stuffa 


de fa anticamera; e che adess me setti chi; 


l'ha capii? 
Gug. Ma, cara lee, mi vuj minga ciappà ona 
lavada de coo in grazia soa. i 
Carm. (gridando) Ma l'è questa l’educazion che 
gh’è in sta cà? ù 

Gug. Che la vòsa minga! 

Carm. Già, ch’el scusa, l'è cl mè caratter.... Ma 
come l’è ch'el m'ha annunciaa ? E 


Gug. Oh bella, g'hoo ditt che gh'era chi ona 


sciora veggia.. i 
Carm. L'ha faa mal! El doveva digh che gh’ora 
Scrittura doppia, 4 

chi ona sciora giovina, ch’el m'avaria ricevuu 


subit. 
Gug. (guardando a destra) Eccol chi el padron 


(via). 


SCENA II. 
Onori e Carmelina. 


Ono. (entrando non avvedendosi subito di Car- 
melina) Che la scusa se l’hoo fada spettà.... 

Carm. Ch'el se figura! Stava benissim chi set- 
tada giò. 

Ono. (sorpreso) La vesina del Carlo? 

Carm. Propri, la guardia d’onor de quella po- 
vera famiglioeula. 

Ono. E cosse la voeur de mi? 

Carm. Adess, cont on poo de pazienza, le savarà, 
(sempre seduta, tira fuori da una borsa un 
astuccio e gli occhiali che si pone colla mag- 
gior calma, e quindi una lettera che si.mette 
a leggere alzando la voce gradamente) « Sa- 
« pendo che siete promessa sposa, credo che 
«un bel pajo di orecchini orneranno bene il 
« vostro grazioso visino.... » 

Ono. (con impazienza) La preghi, che la vòsa no. 

Carm. Ch'el scusa, vedel, l' è el mè caratter.... 
(tornando a leggere alzando di più la voce) 

«Vostro fratello non è all'altezza dei bisogni 
«del mio studio, ma mi ricordo sempre di 
«voi... (Onori continua a far segni d'impa- 
zienza) <e delle vostre raccomandazioni, quindi 
«chiudo un occhio... » 

Ono. Hoo ditt de vòsà no! 

Carm. (prosegue non badandogli) «Se mi per- 
«mettete, mi recherò da voi per dirvi i dif- 
«fetti di vostro fratello e per essere beato 
«di un vostro sorrisetto (marcando, con voce 
alta) « Date di lungo a quella vecchia so- 
«spettosa vostra vicina, che la sostituirò io 
«nel proteggervi.... » 

Ono. Ma ghe torni a di’ de parlà on poo pussee 
adasi ! 

Carm. « Nessuna risposta a questo mio biglietto, 
«vorrà dire cho non sdegnate che vi venga 
<a trovare.» (alzandosi) La risposta invece 
ghe la porti mi! (dandogli ? astuccio degli 
orecchini) Quisti chi hin i pendent; che si e 
tegna che sarann bon de regalagh a ona quai.... 
sì, no soo se me spieghi; che sta volta la 
veggia sospettosa la g'ha la soddisfazion de 
nettagh la bocca (gli pulisce la bocca col fas- 
zoletto). 

Ono. (respingendola) Che la staga indree, che 
se la me manca de rispett la foo mett a la 
porta di mè servitor, 

Carm. (siede alzando la voce) Ma andemm, che 
le faga pur; ch'el ciama magara anca la soa 
miee ! 

Ono. (concitato) Ma l’ha capii de vòsà no! 

Carm. Ah sì, ch'el scusa, vedel, l’è el mè ca- 
ratter.... (gridando ancora) Sì, disi, e chel 
ciama magara anca la soa popola, che ghe 
cuntaroo su i bej scappad de Trovator cont 
i scanse ch’el se ingegna de fa lu. 

Ono. Ma l’ha capii de tasè ? (Veggia stria!) 

Carm. (alzandosi) Ma là, ch'el scusa, l'è el mè 
caratter.... Ch'el senta, per sta volta el lassi 
in libertaa e che se ne parla pù de sto bell 
fiasch; ma a on patto però: © l’è che lu el 
toeuva minga a persepità quell mè pover Car- 
linasc tanto bon, perchè el dev savè che el 
Carlo el sa nient. 

Ono. Ah donca el Carlo el sa nient ? Ben, allora 
semm intés e che se ne parla pù. 

Carm.Va ben. Choo l’onor de riverill! (si inclina) 

Ono. Ma che la me daga la mia lettera. 

Carm. CAr el mè cAr sur Cavalier, ma lu el me 
cred ben ona gingiovaria.... Le sa?... el mè 

| nono ch'è staa in Russia, el diseva semper 
che bisogna mai sbassà i arma fina ch’el ne- 
mis el se troeuva a la frontiera. Donca, sur 
Cavalier, mi cl riverissi (si inchina) Serva... 
Già, ch’el scusa, l'è el mè caratter! (via). 


ATTO TERZO 53 


Ono. Brutta veggia impertinenta.... Quanto mai 
me sont compromess! Adess, acqua in bocca... 
podi pù digh nient nanca a quell’ asen che 
m'ha faa mett in ridicol sui giornai! E soa 
sorella? Brutta smorfietta, fava propri bisogn 
de digh tuttcoss a quella veggia stria... Sì, 
adess l’hoo fada bella! L'è mej che vaga a 
dagh ordin a la portinara che se la ven 
on’altra volta che le lassa minga passà (via). 


SCENA III. 


Enrichetta, indi Erminia. 


Enr. (entrando) El papà el va via, el pàr de 
cattiv umor... Allora l'era minga quest el 
moment bon de podè parlagh.... Cara la mia 
mamma, se te ghe fusset al mond ancamò te 
permettariet minga che la toa Enrichetta la 
fuss obbligada a spòsà on omm che ghe piàs 
minga, on omm antipatigh come el sur Ste- 
ven.... Che combinazion però de trovà.chi im- 


piegaa del papà quell giovin che me vegneva . 


adree a la festa quand andavem a spass in 
su i bastion.... Ma come l’avarà faa? Ch' el 
sia staa per vess a press a. mi? El dev vess 
per quell, se de no el se lassaria minga stra- 

pazzà inscì, senza di’ nient.... Strapazzaa in 
quella manera propri de quell che pretend de 
spòsamm... Pover giovin, quanta pazienza! 
Ma, e s’el fuss minga per podè vedemm che 
el se lassa maltrattà in quella manera? (mesta). 
Oh Dio! 

Erm. (entrando) Ma, Enrichetta, perchè dopo 
che semm rivaa te scappet semper lontan de 
mi ? 

Enr. Mi? Hoo ditt che l'è on poo de dì che 
me senti minga ben... 

Erm. Sì, g'hoo tutta la bonna volontaa de ere- 
det, se de no soo minga cosse dovaria pensà 
per la manera che te trattet el tò spòs (si 
siede). 

Enr. El mè spòs? L'è minga nancamò. 

Erm. El sarà incoeu, però. 

Enr. E se mi me sentiss minga forta assee de 
fa sto sacrifizi? 

Erm. (balzando in piedi) Sacrifizi?! Ma se l'hoo 
semper ditt mi che a leg certi liber te ava- 
riet fenii a scaldass la testa! 

Enr. No, no, me sont minga scaldada la testa; 
adess l'è el mè coeur che ragiona e che se 
ribella. S' era vegnuda chi propri per parlà 
cont el papà, e digh ciàr e nett de obbligamm 
minga a fa on pass inscì doloros, che per mi 
la saria ona vera disgrazia. 

Erm. Ma se ne pò sentì de pesg? Ona disgra- 
zia! Sò pader el g'ha tropp bon sens per 

dagh atrà ai sò ridicolaggin. Che la pensa 
che de sto matrimoni se ne parla che l'è 
pussee d'on ann. 

Enr. Per quell me ne importa nient. L'è minga 
ona reson che perchè se sia parlaa d’on ma- 

. trimoni, se sia propri obbligaa a ligass cont 
on omm antipatigh. 

Erm. E se spetta propri adess a di’ ch' el sur 
Steven l'è antipatigh ? Dopo tanti més de avò 
acconsentii a sto matrimoni ! 

Enr. Hoo mai ditt nient sperand che succedess 
on quaicoss che le trass a mont. 

Erm. Basta, gh'è chi sò pader; el ghe pensarà 
lu a desgarbiagh la testa. 

Enr. (risoluta) Mi inveci speri ch'el me darà 
atrà, Ma ghe parlaroo però quand el sarà de 
per lu (si ritira risolutamente) Oh se ghe fuss 
ancamò la mia povera mamma! 


SCENA IV. 
Erminia, indi Onori. 


Erm. Insolentella! Chi pò capì capissa cosse 
gh'è in quell coo.... Chi sa perchè sto cam- 
| biament.... E a di' che l'è domà de quand 
semm tornaa de campagna! 

Ono. (entrando) Oh te see chi, cara la mia Er- 
minia? T'ce forsi sentii a vòsa chi inscì, éh? 

Erm. No, perchè s'era in del mè gabinett. 

Ono. (Meno male). 

Erm. (sedendo) Càr el mè Gioachim, g'hoo ona 
roba de ditt e importantissima. 

Ono. (sedendo) Importantissima ? Te me fee vegnì 
su la pell de capon! (Che la savess on quai- 
coss de quell che hoo faa-?) 

Erm. Tee minga vist in l’Enrichetta on certo 
cambiament... 

Ono. Ah! Sì, me par... (Respiri, la sa nient!) 

Erm, Insomma, per tajà curt, la s'è missa in 
testa de vorè sposà pu el sur Steven. 

Ono. (alzandosi) Ma te diset de bon? 

Erm. Alter che de bon, magara el fuss minga 
vera! Sto matrimoni, che mi el ritegni ona 
fortuna, lee ‘la dis che l'è ona disgrazia. 

Ono. Ona disgrazia? (Povera mi, quell manca- 
ria! El Steven ch'el m'ha imprestaa cinquanta 
mila lir a condizion che mi ghe dass la tòsa!) 
Mi credi però che la vorarà minga obbligamm 
a fa pesà tutta la mia autoritaa. 

Erm. L'è appunto quell che  voraria vedè. A 
bon cunt però el saria mej fa prest a firmà 
el contratt. 

Ono. Ma già, se de no me trovaria in d'on bell 
imbroj. El contratt el se firmarà subit incoeu. 
Me intendaroo mi cont el Steven. 

Erm. Bravo, a fa inscì se capiss che te agisset 
de omm. Ven, andemm a cercalla. 
Ono, Ah sì, l'è necessari! 


SCENA V. 
Roberto e detti. 


Rob. (entrando) Sur Cavalier, el cap fabbrica... 

Ono. Sì, me le dirà on'’altra volta, Andemm, 
andemm, Erminia. 

Erm. (via dietro ad Onori) Ah se la fuss mia 
tòsa! 


SCENA VI. 
Roberto, indi Steven, 


Rob, Chissà cosse è succeduu de vess inscì agi- 
taa;... Saria curios de savell (va a guardare 
verso la porta per la quale sono usciti Onori 
ed Erminia) Se sent nient (va. per sedere al 
tavolo) G' hoo semper in ment quell segn de 
sorpresa faa de la sura Enrichetta © chi del 
Carlo... (con caricatura) L'è mej che mi staga 
attent; g'hoo ona certa idea.... Quell superbiatt 
bisogna che cerca de fagh fà spazzetta, se de 

«no on quai dì me le fa fà a mi (accende uno 
zigaro). 

Ste. (entrando) Comè, comè, el fuma invece de 
lavorà ? 

Rob. Ch'el scusa, ma mi nelle grandi occasioni 
fumi. 

Ste. Nelle grandi occasioni ? 

Rob. Propri nelle grandi occasioni lalcunilicti 
(E st'occasion me la lassi minga scappa). 

Ste. Grand o piccol, va ben; ma èh’el me disa 
se gh’è el sur Cavalier, perchè ghe ne vuj 
di' quatter per la manera che la me tratta 
la mia spòsina; vuj savenn el motiv. 

Rob. (con intenzione) El motiv el s00 mi... 

Ste. Comè, lu? 

Rob. Almen, credi de savell. 

Ste. (prendendolo per un braccio) El cred de 
savell? Andemm, foeura, prest, ch’el disa 
cosse l'è ? 

Rob. Ecco: jer, quand è rivaa la sura Enri- 
chetta, hoo veduu on certo motto tra lee e 
chi el noster caro Carlo come de riconosci- 
ment,... ona certa sorpresa... 

Ste. On motto de riconosciment? Hin de là? 

Rob. Sì. 

Ste. Voo a famm da cunt de quell motto! (via). 

SCENA VII. 


Roberto, indi Carlo. 


Rob. (andando a sedere) El sass l'è traa.... Càr 
el mè sur Carlo, l’aria de sta casa l’è bonna 
pù per i sò polmon. 

Car. (entra e va ad appoggiarsi coi gomiti sullo 
scrittoio di Roberto) Donca, adess el pensarà 
a dà i proeuv che mi no sont nè l’ autor de 
quell ch'è staa stampaa sui giornai, nè della 
lettera anonima mandada al sur Rampini. 

Rob. Mi? 

Car, Sì, lu! 

Rob. Ma, disi, a lu ghe gira i mezzanitt? 

Car. Ma, dimm on poo, te podevet minga cercà 
on alter mezzo per vendicass ? 

Rob, Mi? 

Car. Ti! (alzandosi con dignità) Brutt vile! 
che te gh'ee avun el coeur de fà di insinua- 
zion, coll’ intenzion de famm del mal! Sì, hoo 
capii de la manera che te ridevet quand sta 
mattina m’hann mortificaa in quell modo. Ma, 
dimm on poo se mi hoo faa la spia, se mi 
ghoo cuntaa al principal che 1’ alter dì t’ee 
falsificaa quella bolletta de carich de la sta- 

zion e che t’ee miss in saccoccia cinquantatrò 
lir.... Me sont limitaa a ditt de fall pù on’altra 
volta. E ti te se vendichet inscì del ben che 
t'hoo dimostraa ? 

Rob. Mi disi che lu l'è matt, e che mi hoo faa 
nient de tutt quell ch'el dis lu. 

Car, Oh?! 


SCENA VIII. 


Guglielmo e detti. 


Gug. (entrando) Sur Robert, le ciama el pa- 
dron. . 1 

Rob. (si alza in fretta) Vegni subit! (si avvia). 

Car. (a Roberto) Parlaremm poeu dopo de quel- 
l’affari. 

Rob. Sì, sì, quand el voeur; adess bisogna che 
staga ai mè dover (via). 


SCENA IX. 
‘Detti, indi Steven. 
Car. Eren minga asse tutt’ i umiliazion che 


m'è toccaa soffrì, g'hoo anca on nemis ai cal- 
cagn che me mina. 

Gug. (piano a Carlo) Ch'el se fida minga, ve- 
del, de quell gesuita ch'è andaa foeura adess. 
L'è la spia de cà; el g' ha semper faa ona 
guerra a mort, @ la sordina, a tutti quij ch'è 
staa chi. 

Car. Oh ch'el lassa fa che l’ hoo giamò conos- 
suu! Ma quanti robb me tocca sopportà per 
cent lira al més! 

Gug. Ch' el disa nient, però, se de no el me 
compromett. 

Car. No, no, ch'el g'abbia minga paura! 

Gug. El dirà propri nient ? 

Car. Ma no! } 

Gug. Ben, allora ghe disi ona robba: el dev 
SAVÈ... 

Ste.-(entrando con un plicco in mano) Ecco, via 
la gatta balla i ratt. Nun ghe paghem el sò 
bravo més, e lòr tran via el temp parland a 
pòs i spall di sò padron. 

Car. (andando a sedere al suo tavolo) Siccome 
che de tutt quell ch' el dis lu, gh'è nient de 
vera, g'hoo minga bisogn de fa di scus. 

Ste. Che superbia! (a Guglielmo) In dove l'è el 
sur Robert? 

Gug. L'ha domandaa el sur padron. 

Ste. (a Guglielmo) Andee pur (Guglielmo via) 
Eccol li! (accennando Carlo) In quanto al 
motto che m'ha parlaa Robert, el me pàr on 

sogn bell e bon... Dopo tutt, pussee tard se 
firmarà el contratt, e quand la sura Enrichetta 
la sarà mia miee quell scior lì el farà piasè 
a ciappà el duu de copp. Però vuj fagh cicca, 
vuj divertimm on poo. Lu el s' è divertii de 
mi, donca.... Adess t’el daroo mi el carretin.... 
o el cretin! (a Caro) Ch'el disa, èj, Carlo... 

Car. (alzando la testa) El m'ha ciamaa? 

Ste. Me pàr. L’'avarà sentii anca che ciamava 
el sur Robert. 

Car. Diffatti.... 

Ste. E se el sur Robert el gh'è minga, a mi 
me pr... 

Car. (alzandosi) El g' ha forsi de bisogn on 
quaicoss ? 

Ste. Ecco, per fagh vedè che me regordi pù di 
insolenz ch’ el m'ha ditt adree, ghe doo de 
rivedè la brutta copia del mè contratt de 
matrimoni cont la sura Enrichetta che emm 
de firmà incoeu; ch’el guarda se gh’è denter 
on quai sproposit, che gh’el faremm vedè al 
nodar quand el vegnarà (gli da il fascicolo) 
Clh'el toeuja, ma ch’el ghe guarda polid, nèh! 
(con ironia). 

Car. (colpito) El sd contratt de matrimoni? 

Ste. Già, el mè contratt de matrimoni cont la 
sura Enrichetta; cosse gh’è de fassen mara- 
viglia ? (Ch’el motto che 1’ ha ditt Robert el 

| fuss propri on motto?) El ved, dent in quell 

contratt gh'è tutta la mia felicitaa.... E sì! 
se g'ha minga di mila lir al sò per nient. 


Car. Mej per lu se l'è inscì fortunaa! 
Ste. Ma già, quand s'è bon de fa on quaicoss.... 


Basta, mi adess voo giust in del nodar; ch’el 
corregia polito, nèh! che ghe tornaroo a dà 
la mia protezion (per andar via) (Creppa de 
rabbia, e de chi prest te ciapparee el luster !) 
(tornando indietro) Ma me raccomandi i proeuv 
che l'è minga staa lu a scrivom quella let- 
tera (via). 


SCENA X. 
Carlo, indi Enrichetta. 


Car. (con in mano il contratto) El contratt de 


matrimoni de quella che ghe vuj ben.... Chi 
l’avaria mai ditt che quella tòsa, che Vera 
tutt i mè penser, che g'hoo tenduu adree inscì 
tant, che m'è vegnuu in sogn tanti volt a 
consolamm, avess de trovalla chi in sta casa... 
Pover Carlo, on’altra disgrazia... Ecco cosse 
el voeur di’ a vegh minga ona posizion a sto 
mond! Perchè sont staa inscì trascuraa quand 
podeva studià sul seri e minga tra via el 
temp cont di illusion... (andando al tavolo) 

Basta, per mi gh'è pù nient al mond!.... Ma 
dovè leg el contratt de matrimoni de quella 
donna che m’ha faa batt el coeur per la 
prima volta, l’ è on martiri che podi minga 
sopportà ! (si nasconde il viso fra le mani). 

Enr. (entrando e vedendo Carlo in quella posi- 
zione) El se sent mal, Carlo..., sur Carlo? 

Car. (alzandosi con sorpresa e commosso) Lee 
chi ? 

Enr. (imbarazzata) Cercava el Guglielmo... L'è 
minga chi el Guglielmo? 

Car. No, la ved ben ch’el gh'è minga. 

Enr. (titubante) L'è che.... cioè, me pariva che 
lu el se sentiss mal. 

Car. (con timidezza) Mi no, ma la ringrazi de 
tanta premura. 

Inr. Coss'el voeur, mi soffri a.... vedè a soffrì 
ji. alter... e patissi immensament quand senti 
a strapazzà on quaichedun, 

Car. Quand la sent a strapazzà? 

Enr. Per esempi jer, quand el mè papà él ghe 
vòsava adree, me sont inquietada al punto de 
famm fa di osservazion de mia mader. 

Car. Ma che la creda però che sò papà el me 
strapazzava senza reson; la gle voeur però 
tutta a credem capace de scriv di letter ano- 
nim, e sostegni che mi hoo seritt sui giornai 
di offés! 

Enr. Ma l'è minga vera, forse, che lu el scri» 
sui giornai ? 

Car. Sì, l'è vera, ma hoo mai scritt di robb de 
avegh vergogna a dichiaramm autor. Hoo 
scritt di novellett, di racconti che hin staa 
stampaa in vari giornai e in liber separaa. 

Enr. Ma mi leggi molto l’appendice di giornai 
e quasi tutti i liber nocuv che se pubblica, 
ma me pàr de avè mai trovaa tra el nom di 
‘autor el sò: Carlo Gualdi. 

Car. L'avarà trovaa però: Rinaldo Fiori. 

Enr. (con interesse) Rinaldo Fiori? Ma sì, ne 
hoo leggiuu vari di sò lavori, pien de coeur 
e de sentiment onest.... No, no, sur Carlo, lu 
el pò minga vess capace de seriv di letter 
anonim o di alter bassezz come voeuren in- 
colpall. 

Car. (con trasporto) Oh grazie, sura Enrichetta, 
questa l'è la prima e vera consolazion che 
m'hann procuraa i mè pover lavori! Oh se 
podess vegh semper on confort compagn, senti 
che feniria a famm on nom. 

Enr. Sur Carlo, ma lu donca l'è molto infelice 
s'el se esalta così per poch! 

Car. Che la me perdona, sura Enrichetta, se 
me sont lassaa trasportà, ma per quell po- 
ver diavol ch'è minga suefaa a sentiss a lodà, 
ona parola gentile d'ona popola come lee l’è 

on ver balsim! (come riavendosi) Ma povera 
mi, adess perdi temp e el sur Steven el tor- 
narà indree e el me vòsarà sicur se hoo minga 
fenii de rivedè el sò contratt de matrimoni. 

Enr. (con dolore) El mè contratt de matrimoni ? 

Car. Propri, quell che ha de fa la soa felicitaa 
(tornando al tavolo). 

Enr. (sospirando) La mia felicitaa.... 

Car. E perchè no? El sur Steven l'è on bell 
scior, e... 

Enr. Oh cattiv! 

Car. (alzandosi tra commosso e confuso) Cattiv? 


SCENA XI, 
Erminia e detti. 


Erm. (a Enrichetta) Cosse l'è sta novitaa? Te 
credeva in la toa stanza. 

Car. (torna a sedere confuso). 

Enr. (confusa) Sont vegnuda chi a cercà el Gu- 
glielmo. 

Erm. E cosse te vorevet del Guglielmo? 

Enr. Voreva.... voreva che l’andass a visà la 
mia amisa Giovannina che sont rivada. 

Erm. (Che penser..., In jer la s'è inquiettada 
quand ghe vòsaven adree...) (va davanti alla 
scrivania di Carlo) Ch'el disa, sur Carlo, dopo 

tutt voraria sperà che lu el sia on galan- 
tonm.... el m'ha capii, èh? (a Enrichetta) Ti 
ven de là (via). 

Enr. (Nanca a morì quell’alter el spòsi!) (via). 


SCENA XII. 


Carlo, indi Steven e Robert con un Notajo. 


Car. (colpito dalle ultime parole di Erminia) 
On alter insult! Sperà che dopo tutt mi sia 
on galatomm.... Ma me tocca propri sentinn 
de tutt’ i color! Come se fa a resist.... Oh 
s'el fuss minga per la mia povera sorella! 
Ma l'è domà per mia sorella? Mia sorella... 
ma e lee.... la m'ha ditt «cattiv!» Ma donca 
mi ghe sont minga indifferent... Ma, pover 
diavol, cosa te penset mai adess: i consola- 
zion del mond hin minga per ti (siede lasciando 
cadere la testa fra le manì). 

Ste. (entrando seguito da Roberto e dal Notajo) 
E inscì, l’ha leggiun sto contratt? 

Car. (si alza con impeto e glielo consegna) Sì, 
e hoo trovaa nient de correg! 

Ste. Donca allora el ved che quand vuj mettom 
sont bon anca mi de scriv, Néh, Robert, ch'el 
vaga a digh al sur Cavalier, a la sura Er- 

minia e a la sura Enrichetta che gh’'è chi el 
Nodar. Lu Robert e lu Carlo faran de testi- 
moni (al Notajo) Ch'el se comoda, sur Dottor. 
Ma, Carlo, ch’el ghe daga on scagn de co- 
modass. 

Car. (con motto mal represso gli dà una sedia) 
Ch'el se comoda. 

Ste. Sur Nodar, ghe presenti el sur Carlo Gualdi, 
on giovin pien de talent (con ironia) ma poch 
positiv, però, per la carriera commercial... 
Ma adess che entri mi in sta casa, ghe faroo 
vedè.... (la porta) come se fa a sta in com- 
mercio... (guardando verso la porta) Ecco 
chi tutt’ i part interessaa. 


SCENA XIII. 
Onori, Erminia, Enrichetta, Robert e detti. 


Ono. Ecco, semm chi tuce. 

Ste. (accennando la scrivania di Carlo) Ecco, 
sur Nodar, ch’el se metta chi (tutti siedono 
meno Carlo e Roberto). 

Enr. (Oh se podess sperà ch'el me voeur ben!) 

Not. Donca i testimoni hin.... 

Rob. Roberto Termini, che sont mi. 

Ste. E Carlo Gualdi (accennando Carlo) che 
l'è lu, 

Not. Se permetten, doo lettura del contratt. Lu, 


sur Rampini, el pò tegnì l'original che g'hoo 
mandaa indree, inscì el vedarà in dove gh'è 
i correzion che me sont permettuu de fa; 
correzion de forma, se intend, minga de so- 
stanza. 


Ste. (Anca el Nodar el me correg ) 
Not. (leggendo) « Regnando, ece., ece., addì, ecc., 


«allo scopo di costituire una Società....» (a 
Rampini) Lu l'aveva seritt costruire. Donca: 
«allo scopo di costituire una Società per la 
«fabbricazione del sapone, i signori Cav. Gioa- 
«chino Onori e Stefano Rampini addivengono 
«ai seguenti patti: — Resta convenuto che la 
« signorina Enrichetta Onori accetta che la sua 
« dote, derivante da un legato materno consi- 
«stente in un Certificato del Debito Pubblico 
«Italiano, a lei intestato, per la rendita di 
« quindici mila lire, venga realizzato, e che la 
«somma venga impiegata per ampliare l’a- 
«zienda del padre Cav. Gioachino Onori, per 
«la fabbricazione del sapone; nella quale 


- «azienda entrerà il signor Stefano Rampini, 


«che prenderà la direzione degli affari. Il si- 
« gnor Stefano Rampini prende per moglie la 
« signorina Enrichetta Onori, assegnandogli 
« una controdote di centomila lire assicurata 
«sopra i propri beni immobili. » 

Car. (che avrà dato non pochi segni di soffe- 
renza durante la lettura) (Ma no, l’è minga 
possibil che resta in sta casa, vesin a lee miee 
d’on alter!) 

Enr. (che avrà osservato Carlo) (Pover Carlo, 
ma perchè l’è vegnuu inscì smort? Ch’el me 
voress ben, forsi?) 

Not. Sciori, adess passem a la firma. 

Car. Che scusen, ma siccome che mi hoo fissaa 
de licenziamm dall’ impiegh che occupi in sta 
casa, l’è inutil che mi faga de testimoni in 
sta faccenda chi. 

Tutti (meno Enrichetta) Oh! 

Enr. (El mè coeur el m'ha minga ingannaa.... 
Sì, el me voeur ben!) 

Tutti (si alzano meno il Notajo). 

Ono. Ch’el se figura, el pò andà via anca subit 
(Figuremes, nient de mej per mi!) 

Ste. Che disgrazia a perd on personal stordii 
compagn de lu! 

Car. (con impeto) Adess l'è passaa el temp di 
maltrattament.... (a Rampini) Mi e lu quanto 
prima g'avaremm di cunt de giustà! (da uno 
sguardo a Enrichetta poi esce). 

Ono. Aveva impiegaa on bell mobil! 

Ste. Ben, ben, tiremm el fiaa che semm disfe- 
sciaa (suona il campanello). 

SCENA XIV. 


Guglielmo e detti, meno Carlo. 


Gug. Comandi! 

Ste. Sto servitor el pò fa de testimoni ? 

Ono. Mi credi. 

Not. Alterchè! 

Ste. Allora andemm, passemm a la firma. - 

Not. Donca, prima la sura Enrichetta. 

Enr. (si avanza verso il tavolo, prende la penna, 
esita a firmare, poi pare si decida). 

Ste. (vedendola decisa, si frega le mani). 

Ono. e Erm. (si mostrano soddisfatti). 

Eur. (che avrà osservato tutto ciò, gettando la 
penna) Mi giuri che sto contratt el firmaroo 
no a qualunque costo! (si ritira risolutamente). 

Tutti Oh!! 

Quadro di sorpresa. 


FINE DELL'ATTO TERZO. 


ATTO QUARTO 


La scena rappresenta una camera in casa di Carlo, come 
nell'atto primo. 


SCENA PRIMA. 
Teresa e Carmelina. 


Carm. (a Teresa che sta lavorando) Ma l'è propri 
vera che l'è on poo de dì ch'el Carlin l'è 
inscì de cattiv umor; pover fioeu, mi credi 
ch’el g'abbia minga tutt’ i tort. Oh chissà 
come i e dev mandà giò gross cont quella sort 
de gent ch’el dev obbedì! Oh s’el savess poeu 
el perchè quell sur Cavalier di mè sciavatt 
el g'aveva daa l’impiegh.... 

Ter. Per caritaa che ghe le disa minga.... el 
restaria tropp mortificaa! 

Carm. No, no, chè mi sont bonna de tegnì la 
lengua a post. 

Ter. Sura Carmelina, la ved come l'è mai cat- 
tiv el mond, èh? 

Carm. Ma! 

Ter. Ma forsi adess poeu, quell’ omm là inscì 
cattiv, el sarà bon magara de lassall in li- 
bertaa el mè Carlo. 

Carm. Oh abbia minga paura che le farà no. 

Ter. E se le fass? 

Carm. Mi che hoo faa el maa, faroo la peni- 
tenza: sopportaroo mi i dann; finalment sont 
veggia, e del mè ben di Dio podi metten on 
poo a vostra disposizion senza paura de restà 
senza per i ultim ann che me resta de viv. 

Ter. Ma, sura Carmelin, el Carlo l’accettarà 
minga la caritaa de lee, che l’ha giamò faa 
tanto per nun. 

Carm. Ma che caritaa d’ Egitt! (gridando) El 
sarà semper mej accettà di imprestit de mi, 
che restà impiegaa a certi condizion! Ma 
scusa se vòsi, ma già l'è el mè caratter.... 

Ter. Ma lce l'è la nostra santa protettrice, che 
la faga come la voeur lee. 

Carm. Alterchè, che faroo come voeuri mi! Ma 
adess voo in cà a famm ona ressumada, e 
poeu voo a la Cassa a tocu quatter sold, inscì 
a bon cunt.... (via). 

SCENA II 


Teresa, indi Carlo. 


Ter. Ah sì, l'è propri cattiv el mond! Che brutta 
condizion l’ è la nostra... Ma, tutti quij che 
‘han bisogn de lavorà per mangià, han propri 
de mandaj giò inscì gross com’el mè pover 
Carlo.... Ma i alter sarann minga in la condi- 
zion de fass tollerà come lu.... E incoeu hoo 
minga nancamò vist el mè Salvator.... el g’a- 
varà avuu minga temp, pover diavol! 

Car. (entrando alquanto turbato) L'era propri 
impossibil de podè resist! 

Ter. Comè, ti Carlo, a st'ora chi? Ma, cosse te 
gh’ee che te see inscì agitaa? Cosse t’è suc- 
ceduu ? 

Car. È succeduu che hoo poduu pù resist! (va 
a sedere colla testa fra le mani). 

Ter. Ma, cara Madonna, ti te me spaventet! 
Ma, dimm, cosse l'è che te gh’ee? 


Car. G'hoo che sont vegnuu via de studi. M’han 


faa perd la pazienza, e mi sont scappaa de 
quell maladetto sit, 
Ter. Pover Carlo! 

Car. Maladetto sit! Però, là per mi gh’era ona 
consolazion.... Ma perchè me sont lassaa tra- 
sportà, perchè hoo minga portaa pazienza... 
avaria poduu vedella quand voreva mi.... Ah 
no, no, l’è mej che sia scappaa puttost de 
vedella miee d’on alter! 

Ter. Ma, Carlo.... 

Car. Povera Teresa, se te savesset come sont 
infelice... Ma, per Dio, l'è tropp! 

Ter. Ma perchè? 

Car. Perchè de st’'altra mia disgrazia, l'è minga 
possibil che me poda consolà. Teresa, mi ghe 
vuj ben a ona tòsa.... 

Ter. E te ghe diset ona disgrazia a voregh ben 
a ona tòsa? 

Car. Per mi sì, 

Ter. Ma, Carlo, l'amor l'è minga forsi el sen- 
timent pussee nobil e pussee bell? L'è forse 
minga ona consolazion, tanto pù per quij che 
hin desfortunaa a sto mond? 

Car. Ma quand el coeur el palpita senza spe- 
ranza, l'è minga forsi el pussee fort de tutti 
i dolor? 

Ter. Ma se tratta forsi d'on amor minga cor- 
rispost ? 

Car. Al contrari... forsi, ma se anca fuss cor- 
rispost, cessaria minga de vess infelice perchè 
g'hoo nient de sperà. 

Ter. Nient de sperà? 

Car. No, perchè quella che mi ghe vuj tanto 
ben l'è la tòsa del sur Onori, che de chi on 
poo de dì la sarà miee d’on alter. 

Ter. Car Signor! 

Car. Dimm adess se l’è minga ona disgrazia! 
(pausa) Cattiv, la m'ha ditt.... Oh che effett 
la m'ha faa quella parola! Ecco, se mi me 
fuss trovaa in d’on’altra posizion, avaria po- 
duu sperà.... Ma, la colpa l'è mia, donca l'è 
inutil che me lamenta. Oh che vita, che vita.... 
La vita?.... Ma la vita però se pò fenilla e 
quand se voeur.... 

Ter. Ma, Carlo, cosse te diset, adess? Te me 
fee paura... 

Car. No, no, stremizzet minga, povera Teresa, 
ma i dispiasè m'han ridott come matt (siede 
nuovamente colla testa fra le mani). 


SCENA III. 
Salvatore e detti. 
Sal. (entrando con una lettera in mano si ferma 


sulla porta) Teresa, la gh' è la guardia d’ o- 
nòr ? 

Ter. Oh Salvator, el ven propri a temp! 

Sal. (vedendo Carlo) Ma, coss'è succeduu, Carlo ? 
in casa a st’ora chi? 

Ter. @ han faa perd la pazienza e lu l'è ve- 
gnuu via. 

Sal. Eh! mi me l’immaginava che l’avaria minga 
poduu resist! Ma, el motiv? 

Car. (con impeto) L' è minga domà vun, hin 
tanti i motiv: eren minga assee i umiliazion 
che me toccava de subì per part de quell vil- 
lan ignorant de quell sur Steven, el spòs de 
la tòsa del sur Cavalier, m'han finna accusaa 
de avè scritt ona lettera anonima e on articol 
de giornal, mettend in ridicol el sur Onori. 

Sal. Ma chi l'è che avarà poduu inventà de sti 
robb ? 

Car. Quella carogna d’on mè compagn de studi, 
per vendicass de la scoperta che mi hoo faa 
che l'è on lader. 

Sal. Ma se l'è per quest ghe rimediem subit. 

Ter. Oh magara, ma l'è minga domà per quell. 

Sal, Ma allora? 

Car. Allora l'è impossibil che mi torna in 
quella cà! 

Sal, Ma perchè impossibil ? 

Ter, Perchè el ghe voeur ben a la tòsa del sò 
principal, che la dev spòsann on alter. 

Sal. Oh disgrazia! 

Car. (alterato) Te sentet, Teresa, le dis anca 
lu che lè ona disgrazia? ma ona disgrazia 
che mi saront bon de sopportà.... Bisogna che 
me faga coragg perchè adess devi anca trovà 
de mettem a post... Ma trovaroo, pocu, 0 
staroo ancamò on quai para d’ann senza savè 
in dove batt el còò? Oh ben, a la pù dispe- 
rada soo ben cosse devi fa. 

Ter. Oh ma Carlo! 

Sal. Quiettet, te ghe n’ee semper avuu del co- 


ragg.... Guarda, sta sira ghe tornaroo a parlà 
al professor Belcredi, 


Car. Ma intanta, come se farà a viv? 


SCENA IV. 


Carmelina e detti. 


Carm. Come se fa a viv? v'el disi subit mi: 
cont ona part di mè risparmi; almen funi 
quand el trovarà on post pussee mej de quell 
ch'el g'aveva in del studi de quell’antipatigl 
biricchin d’on sur Cavalier, vonscisciaa d'’ oli 


e savon. Oh ma in stamattina g'hoo par- 
laa... 


Car, Ma, in che manera l’ha faa ? 

Carm. In che manera hoo faa ? 

Ter. Sura Carmelina... 

Carm., Ma che la lassa on poo chel disa.... 

Sal. Cosse l'è che la g'ha de di’ ? 

Car. Sì, che la disa. 

Carm. Deven donca savè che quell bell mobil 
d’on savonatt, che g'ha avuu la sfrontatezza 
de damm a mi de la veggia tapellona.... veg- 
gia tapellona a mi?... Già, scusee, lè el mè 
caratter.... Oh sì, te avariet voruu, èh? che 
mi ghe fuss minga a tegnitt i oceuce adoss, 
brutt mobil | 

Ter. Ma che la se scalda minga! 

Carm. Già, l'è el mè caratter.... Adess hoo per- 
duu el fil... Anh! Donca deven savè che per 
avè impiegaa chi el Carlo, el voreva vess ri- 
compensaa ma cont i fiocch. 

Car. Ma in che manera? 

Carm. El s'era lusingaa de vegh ona quai ca- 
rezza chi de la brava Teresa. 

Car. Oh! 

Sal. Vece ballotta ! 

Carm. Avii capii i mè fioeu? Prima el s'è miss 
a vegnì chi a fa el galante, e siccome che mi 
g'hoo faa ciappà el duu de copp, l’ha cambiaa 
vella: el s'è miss a mandagh di regaj; ma 
lultim regall ch'el g' ha mandaa ghe l’ hoo 
portaa indree mi, ma cont ona romanzina.... 

E per famm tasè, perchè l’avess minga de 
sentì la soa dolce metà, el me se metteva 
denanz in genoeuce. Donca, ch'el se tegna el 
sò impiegh e i sò regaj, che nun semm minga 
cosse fann! Ma vialter citto, che me sont ven- 
dicada mi assee, 

Car. Ma... 

Carm. Ch'el guarda che voo in collera, vedel! 
Teresa, andemm de là on moment in casa mia 
che faremm l’'inventari di mè forz, e dopo 
derviremm el noster liber de dare e avere. 

Car. No, mi el permettaroo mai ! 

Carm. Ohe, ohe! Ch'el pensa che la superbia 
l’è vun di sett peccaa mortai, e la superbia 
l'è stada quella che ha rovinaa anca Napoleon 
primm, come diseva el mè nonno che l’era 
staa in Russia; e se anca lu el g'avarà de la 
superbia, el finirà a trovass in Russia anca 
senza la fadiga de fa el viagg. Già, scusee, 
l'è el mè caratter.... Andemm, andemm, Te- 

‘ resa; ghe rincress, Salvator, che ghe la porta 
via ? 

Sal. No, no, g' hoo de parlà chi cont el Carlo. 

Car. Ghe giuri però, sura Carmelina, che... 

Carm. Hoo ditt de finilla, nè vuj ringrazia- 
ment ! 

Ter, (dando un bacio a Carmelina) Ma lce l'è 
ona santa, 

Carm. Oh quest sì ch'el ricevi volontera! 
Car. (per darle un bacio) Allora vun anca mi. 
Carm. (respingendolo) Alto là, lu l'è tropp bell 
e on basin soo minga che effeit el podaria 
famm! (prende sotto braccio Teresa) Andemm, 
donca! (via con Teresa). 


SCENA V. 


Carlo e Salvatore. 


Car. Te vedet, Salvator, come me capiten tuce? 

Sal. El pàr impossibil, ma pur l'è vera... Ma 
toeu, che l’ è de quand sont vegnuu chi che 
g'hoo sta lettera de datt. 

Car. (prende la lettera e la dissuggella) Fir- 
mada: «Un vostro amico, » 

Sal. Ma e perchè gh'è minga el nomm? 

Car. Oh! (corre ad aprire il cassetto del tavo- 
lino) In dove l'è el mè manoscritt ? In dove 
l'è el mè liber? 

Sal, (imbarazzato) Ecco.... l'è che... Insomma, 
el tò liber l’hoo presentaa al concors, perchè 
me l’ha ditt quell professor... 

Car. Oh Salvator, che brutta robba che t’eo 
faa! Tè, leg (gli dà la leltera). 


Scrittura doppia, 6 

Sal. (leggendo) « Signor Carlo. Vi avverto’ per 
«prepararvi al colpo che riceverete, che i 
«membri della Commissione che hanno letto 
«il vostro libro presentato al concorso, vi 
«hanno dichiarato un temerario, ridendo di 
«compassione per gli strafalcioni che vi ab- 
<«bondano in quello scarabocchio.... » E quell 
che ha seritt sta lettera chi el se firma on 
tò amis? 

Car. Oh Salvator, ti t'ee abusaa de la mia 
amicizia... Te dovevet mai esponem anca a 
famm diventà ridicol. 

Sal. Ma mi a sta lettera ghe credi minga.... 
Spetta, gh’ è on poscritt: (/egge) « Vi consi- 

| «glio a ritirare il manoscritto prima che la 
«Commissione si raduni nuovamente per la 
« votazione, perchè così risparmierete a quei 
«signori una deliberazione non troppo lusin- 
«ghiera a vostro riguardo. La Commissione 
«si raduna fra tre giorni. » 

Car. Donca, ti che t'ee faa el mal te faree anca 
la penitenza: te ghe pensaree a andà a ritirà 
el liber, e subit. 

Sal. Ma a mi m'aveven ditt che l'era on lavoro 
degn de vess presentaa al concors. 

Car. (alzando la voce) Sont mi giudes de quell 
che sont bon de fa! 

Sal. Ma, eppur... 

Car. (c. s.) Ma hoo ditt che te vaghet a riti 
rall se de no te guardi pù in faccia, nè te 
diventaree pù nanca mè parent ! 

Sal, Ben, va minga in furia, andaroo a toeull, 
faroo quell che te vocu... (andando via) 
Ma mi te giuri che hoo creduu de fa ben. 
(via). 


SCENA. VI. 


Carlo, indi Enrichetta, poi Carmelina, 


Car. No me mancava che de diventà ridicol.... 
(va al tavolo, prende tutti i fascicoli e li la- 
cera) Ecco chi i mè pover penser, frut de 
tanti nott passaa senza dormì.... per vegh sto 
bell risultaa de famm rid adree. El saria staa 
mej che avess imparaa a fa el ferce, che in- 
coeu me trovaria minga avvilii in sta ma- 
nera.... E mi hoo ereduu de vegh del talent! 
(si leva l'abito, il colletto e rimbocca le ma- 
niche della camicia) Sì, g'hoo on bell talent, 
appenna bon per fa el fattorin de piazza.... 
per portà di fagott e de la mobiglia in spalla 
sont fort assce.... on quai post de mettem el 

trovaroo in piazza.... (si avvia risolutamente 
per uscire). 

Enr. (si presenta sulla porta velata). 

Car. (indietreggiando sorpreso) L’ è ona vision 
questa ? !.... 

Enr. (alzando il velo) No, Carlo, sont mi. 

Car, Enrichetta.... Ma l'è on sogn! Ma come la 
fa a vess vegnuda chi sola? 

Enr. Sì, sola perchè hoo abbandonaa ona casa 
in dove no predomina che la prepotenza e 
l’ignoranza. 

Car. Oh Enrichetta, cosse l’ha mai faa! 

Enr. G'hoo daa attrà a la vòs del mè coeur... 
sont stada costretta da la disperazion. Se là 
mia _madregna la m’avess voruu ben, l’avaria 
capii che l’era impossibil che mi toeujess per 
marì quell’ignorant d’on sur Steven. Ch'el 
guarda, Carlo (alterata) puttost saria capace 
de toeumm Ja vita! 

Car. Ma per l'amor di Dio, sura Enrichetta 
che la se calma. i 

Enr. Sì, me calmi... Mi g'aveva bisogn d’on 
protettor eh' el me difendess, che avess de 
capì che mi vuj minga sposà el sur Steven; 
sto protettor el doveva vess mè pader, gn 
pader le voeur minga vess e mi sont scappada! 

Car. E perchè l’ha pensaa de vegnì de mi? 
L’ha minga calcolaa el pass che la fava? 

Enr. (Ma, Dio mio, perchè el me parla inscì? 
ch’el me voress minga ben ?) Ma, Carlo, mi 
adess g'ho pù de parent... 

Car. Ma cosse podi fa mi? 

Enr. (con slancio) Tutt, perchè mi ghe vuj ben! 

Car. (con trasporto) La me voeur ben? 

Enr. Sì, e de tanto temp... de quand me con- 
fortava, in di giornad de cattiv umor, leg- 
gend i sò racconti (pausa). 

Car. (lasciandosi cadere sopra una sedia) Mi 
sont propri maledii del destin! Anca ona po- 
vera tòsa che se compromett per mi.... (si alza 
e prende per una mano Enrichetta) Ma, En- 
richetta, che la me perdona ma anca mi ghe 
vvj ben, e l'è finna del primm dì che l’ hoo 
veduda. 

Enr. Oh grazie, Carlo! 

Car. (riavendosi) Oh pover insensaa, ma cosse 
hoo ditt mi adess? Che paroli hoo proferii? 

Enr. I pussee sant per mi. 

Car. No, no, Enrichetta, nun podem minga ab- 
bandonass a di illusion... 

Enr. Ma perchè ? 

Car. Mi sont pover e senza ona profession, 
quindi l'è inutil ogni speranza. 

Enr. L'è pover, senza ona profession? Ma cosse 
me ne importa! De chi a trii més mi sont 
foeura de tutella e podaroo andà in possess de 

quell che m'ha lassaa la mia povera mamma, e 
allora, Carlo, ghe mancarà pù nient: el g'avarà 
i mezzi de studia, de fass on bell nom, e mi 
saront orgogliosa de vess soa, 

Car. Enrichetta, le sa quell là su come mi ghe 
vuj ben.... Gh'el giuri per la memoria de mia 
mader che lee l'è la prima tòsa che la m'ha 
faa batt el coeur d’amor; lee l'è el mè ideal 
che me consolava in di mè sogn: bella, santa, 
generosa, 

Enr. (con trasporto) Oh Carlo, Carlo! 

Car. Ma saria mi degn de la soa affezion, del 
sò amor, se accettass l’offerta che la me fa? 

Enr. Ma chi l’è che podarà di’ che 1’ è minga 
degn del mè amor? Sont mi sola che hoo de 
giudicà. 

Car. No, perchè tutti podarann di’ che in rin- 
graziament de avemm impiegaa in del studi 
del sò papà, hoo approfittaa de la debolezza 
d’ona giovinetta senza esperienza per famm 
ona fortuna. 


Enr. Ma mi saront pronta a giurà che l'è minga 
vera! 

Car. El sarà minga assee per salvamm l’onor.... 
(pausa) E quand tutti me disprezzarann, lec 
la sarà orgogliosa ancamò de vess mia ? 

Enr. Oh semper, semper! Andaremm via, an- 
daremm de lontan, in coo del mond se farà 

in dove nissun savarann chi semm, © 
i in santa pis... Ma donca, 
i che mi ghe 


bisogn, 
vivaremm felice i 
Carlo, l’ha propri minga cap! 
vuj tanto ben?.... i . 
Cars (lasciandosi trasportare, È e S 
. A 
Dio, concedimm de mori in si 
Enr. (abbracciando Carlo) Oh no, ei x 
devom viv, viv per voress tanto ben! (s 
abbracciati). i 
Carm. (per entrare, si ferma di botto) dra 
Maria Maddalena, la tosa del ue hi 
Che bella idea!.... (via senz’essere vedu "2 
Car. (ritornando in sé) Oh no, SI > 
sorna che nun siem fort; mi a seconda DI 5A 
a) cattiva azion, e me premm tropp € 
se creda on galantomm. i i 
Enr. (con risoluzione) Ebben, sì, el i: ra 
i i i vi bit de sta casa, - 
tarlo! Mi torni via su 
0 de l’onestaa.... (guardandolo fisso) vent 
i i inca: mi voo a spet- 
ch’el me dimentica ming : m 
"i in d’on sit in dove i dispiasé de sto mond 
oden minga rivà. | 
A (con terrore) Enrichetta, 
voeur di’ ? 


ma cosse l'è che 


46 


88 SCRITTURA DOPPIA 


SCENA VIII, 


Teresa e detti. 


Car. (vedendo entrare Teresa) Ah Teresa, te 
vegnet a temp! 3 
Ter. Mi? (Capissi perchè la sura Carmelina la 

m'ha mandaa chi!) 

Car. (con decisione) Teresa, ti te faree ona bonna 
azion: te compagnaree la sura Enrichetta a 
casa soa; el sò papà che l’ha tentaa de diso- 
noramm, el vedarà come se fa i 

a ris n 
nor di famili. e 
= S' s voeur inscì obbediroo, ma el vedarà 
che i dispiasè che voo incontra 
. . e 
viv minga tant. \ Na 

Car. No, lee la dev viv.... Che la se piega no 
ala volontaa de sò pader; che la sposa minga 
quell’omm indegn de lee, e mi ghe giuri che 
quand me saront faa ona posizion in societaa 
vegnaroo a offrighela. 

Enr. Oh grazie, e sont sicura ch'el sarà prest 


obbedissi ! (a Teresa) Mi 
a bonna sorel n 
demm (per avviarsi). La 

SCENA IX. 


Onori, Erminia, Steven e decti, indi Carmelina. 


Ono. (entrando seguito dai suddetti) Brutta bi- 
ricchina, te ghe n’avevet pù de famm ? 

Erm. Questa l'è la ricompensa del tanto ben 
che t'hoo faa, tegnendet loeugh de mader? 

Ste, Scappà de mi, quasi sò mari! 

Ono. (a Carlo) A lu poeu ghe foo i mè com- 
pliment; bella azion che l’ha faa, a profittà 
d’ona testa esaltada per tirà l’acqua al sò 
molin! 

Ste. Sì, ma nun tiraremm su i incaster e l’ac- 
qua l’andarà d'on'altra part. 

Car. (a Onori) E mi inveci ghe domandi a lu 
chi l'è de nun duu che ha agii pussee one- 
stament. 

Erm. Ma se pò sentinn de pesg! 

Enr. Deven savè tutti che mi sont vegnuda chi 
de mia volontaa, perchè ghe vuj ben e perchè 
m'è odiòs el matrimoni che me vorii fa fà! 

Ste. Oh! 

Enr. Però, per el pass che hoo faa, te ciami 
perdon, papà. 

Ste. E a mi? 

Enr. A lu? Ma cosse ghe n’ importa ? 

Ste. Me n’importa, perchè la sarà la prima 
subordinazion del noster matrimoni. 

Enr. Che succedarà mai! 

Ste. Ma mi g'hoo la promessa de sò pader, che 
l'ha semper mantegnuu la parola in di sò 
contratt. 

Enr. Fortuna di Dio che mi sont minga ona 
robba de contrattà. 

Erm. Tornemm a casa nostra, in dove speri 
ghe se mettarà el coo on poo pussee a 
partii, i 

Carm. (fermandosi sulla porta fingendo di par- 
lare colla gente di fuori) Oh malarbetti cu- 
riosoni, come hin indiserett! Ghe fa bisogn 
de sonà campann e martell? Invece l'è minga 
vera che la tòsa del sur Cavalier l’ è scap- 
pada; l'è vegnuda chi perchè el sò papà l'è 
content che la spòsa el noster bravo Carlo! 
(fingendo di chiudere la porta in’ faccia a 
gente che sia al di fuori) Curiosoni ! 

Ono. Brutta veggia stria, sont content nient 
del tutt! 

‘ Erm. Che sfrontatezza | 

Car. e Ter. (a Carmelina) Mal? 

Carm. (piano) Citto, citto, che hoo faa apposta. 

Ste. Mi reclami i mè diritti. 

Carm. (piano a Onori) S' el dis de n0; spifferi 

corum popolus tutt’ i sò peccaa; g hoo chi 
la lettera ... 


SCENA ULTIMA. 


Salvatore e detti. 


Sal. (con una carta în mano) Carlo, quella let- 
tera l'era falsa: el tò liber l'è staa premiaa. 
io» ad 
Ter., Car. e Enr. (con gioia) Premiaa i 
Sal. Ma comè, tutta la famiglia Onori chi? Ol 
a proposit: la lettera falsa l’era de quell 
Robert, giovin de studi de chi lu (accennando 
Onori) Quell che ha scritt la lettera anonima 
al sur Steven e l’articol sul giornal. 
Ono. Possibil ? i 
Sal. Ch'el ghe dimanda al sò servitor. i 
Carm. (piano a Onori) ‘Sicchè, spifferi o el 
consent ? ; 
Ono. Sur Carlo, ghe foo i mè congratulazion. 
Ghe lu el fuss on giovin de merit, ne hoo 


mai dubitaa.... mi 
Erm. Ma cosse senti mi adess? I i 
Ste. Caro socio, mi rinunzi ai mè diritti; vu). 


pù diventà la metaa de la soa tdsa, Però, 


92 SCRITTURA DOPPIA 


mandi a mont la nostra societaa, e in vinti- 
quattr’ èr vuj indree i cinquanta mila lir che 
g'hoo imprestaa trii més fa. Oh cont dusent 
mila lir al sò el sarà minga difficil trovà 
ona tòsa che la se innamorarà minga di 
spiantaa. 

Car, Sur Steven, disi! 

Enr. Papà, te doo metaa de quell che m'ha 
lassaa la povera mamma se te me lasset spòsà 
el mè Carlo. 

Ono. Ma, cara la mia tòsa.... 

Carm, (piano a Onori) Ch’ el guarda che spif- 
feri.... 

Ono. (a Enrichetta) Ben sì, te contentaroo. 

Erm. Comè, ma mi... 

Ono. Cara la mia donna, sont mi el padron. 

Ste. Ma va benone! Ma mi el mè cappell el 
metti in coo e minga come lu (a Carlo) che 
le taccarà sul primm ciod ch’el trovarà in 
cà del sur Cavalier (via). 

Car. (per inseguirlo) Villan! 

Enr. (trattenendolo) Carlo! 

Car. (a Enrichetta) L'ha sentii? Tutta la gent 
la diria inscì... (a Onori) Sur Cavalier, mi 
tornaroo impiegaa in la soa casa, e quand 
saront diventaa util e bon de sta in com- 
mercio, allora ghe dimandaroo la soa tòsa 
per miee. 

Ono. (stringendogli la mano) Sì, e poeu el faroo 
nca mè socio. i 
"n (a Teresa) Teresa, i danee del pe 
mè liber sarann per la toa dota; va ben, A 
vator® inscì ve sposarii prest.... (sospiran 9 
Mi d'ora innanz dovaroo dedicamm tai ; 
commercio, che ai temp che semm lè la 
scienza di numer che trionfa, la scrittura dop- 
pia perchè chi se mettess in coo de fa n 
quaicoss d'alter, el restaria semper on pove 


diavol! 

15 El sbali d'ona tésa, comm. in 4 atti di G. Duroni. 

in 4 atti di Giovanni Duroni. 

i Camillo Cima. 

18 Ona povera famiglia, comm, in 4 atti di G, Duroni, 

19 Ona scéna del 1847, commedia in 4 atti di Gia- 
como Bonzanini. 

20 On' ora in stamparia, comm. in 2 atti di C. Cima 
— I deslipp del sur Bartolamee, di G. Duroni. 

21-22 El Barchett de Boffalora, commedia in 4 atti 
di Cletto Arrighi, (Fascicolo doppio Cent 70). 

23 La caritaa pelosa, commedia in 2 atti di G. Duroni 

24 Vun ch: vd e l’alter che ven, comm. in unatto di 

E. Ferravilla.— La vendetta d’ona serva, farsa 

Fasc, 25 Martin onstomegh, comm. in 8 atti, dei signori 


C. Di Monterenzo, G. Duroni e G. Bonzanini. 

26 Debit no paga debit, ossia la Camorra di Pove- 
ritt, commedia in 3 atti di F. Villani. 

27 El mercna de Saronn, comm, in 3atti di C Cima, 

28 La Lwusietta de Sest Calena, commedia in tre atti 
di Camillo Cima. 

29 Stevenin a Colmegna, commedia in un atto di 
Giovanni Duroni. — Oa dolor de coo, dramma 
in un atto dello stesso. 

30 I Barbellati, commedia in tre atti di Camillo Cima. 

31 E! sciopero di madaminn, commedia in 2 atti di G. 
Duroni. 

32 Stringh e Bindej, comm. in 3 atti di C. Cima. 

33 La statoa del sur Incioda, commedia in un atto di 
Ferdinando Fontana. 

34 La dota d'on ceregh, comm. in tre atti di G. Duroni, 
35 Chi le fa l' aspetta, farsa di Eugenio Fattorini -- 
On fanatich per Verdi, farsa dello stesso. 

36 I duu Cusin, dramma in 5 atti di G. Bonzanini, 

37 La Pina madamin, commedia in due atti di Fer 
dinando Fontana. 

38 1 Cartolinn postaj, comm. in 2 atti di V, Ottolini. 
39 On Episodi di cinq giornad, el 20 Marz 1848, 
commedia in un atto di Gaetano Sbodio. 

40 La mamma di gatt, commedia in 3 atti di G. Shodio, 
41 On spòs sequestraa, commedia in un atto di An- 
tonio Dassi. — On episodi di cinq giornad, E? 
21 Marz 1848, comm. in un atto dello stesso, 

42 Gaitan el Lana, commedia in due atti di A, Dassi, 

43 No gh’e rosa senza spin, comm. in 2 atti di A. Dassi, 

44 La Collana della Mamin, commedia in tre atti di 
Gaetanv Sbodio. 

45 I Gabboloni, commedia in 2 atti di Gaetano Sbodio, 

46 El sur Pedrin in quarella , commedia in quattro 
atti di Edoardo Ferravilla. e 

47 La fera de S. Giovann, vaudeville in due atti di 
Antonio Dassi. — La fera de S. Giovann, vau- 
deville in un atto dello stesso. 

48 On ricatt a Milan, comm. in 2 atti di V. Ottolini. 

49 E! Santin ballasin, comm. in 3 atti di G. Duroni. 

50 A /a Cassina di Pomm, commedia brillante in 3 
atti di Gaetano Sbodio, 

88 E/prestitde Barlassina,comm.in 8 atti di €. Arrighi, 
.89 La sura Sanlorenzi, comm, in 3atti di C. Arrighi, 
90 El randuca de Gerolstein, commedia in 3 attì di 
3 ù; ' C. Arrighi. — On ball in maschera, parodia in 
BERE SERE, un atto dello stesso. a 
o 91 On matrimoni per procura, commedia in due atti 
i ‘| di Cletto Arrighi. — E/ sur Fonsin, commedia 


- ea vr 


Ma o | in un atto dello stesso. Ponti 
È RA » .. 92 La Fiorista, commedia originale in 4 atti, di Gia- 
3 EIA £ Sor como Bonzanini. 

è 


> Puri : * 
fer » 93 Lavendetta d'on Cugnaa, Comm. in 2atti di A, Dassi. 
n | \\\\— La ghitarra de Stradivari, farsa in un atto di 
Ni Duroni e Giraud. 

È + 94 On scaveszacoli, commedia in 2 atti di G. Tradico, 


» 
» 
» 
» 


95 7 scoeul de ball, comm. in 3 atti di Edoardo Mendel. 
96 On panattonin, comm. orig. in 2 atti di C. Cima. 
97 Carlo Porta ei so poesij, scene dell’epoca in 3 atti 
ì e di Teodoro Anselmi, ) 
». 98 Leggerezzal... scherzo comico in un atto di Leo Ve- 
‘uo leità. — E/ 6 febbrar 1853 bozzetto dramma- 
|; tico in 2 quadri di Teodoro Anselmi. i 
|» 99 Ondumin lontan lontan, comm. in 4 atti di C. Cima. 
100 Chi spresza ama, comm. in 2 atti di G. Duroni. 
‘» 101 E/ garibaldin, Idillio in un atto di E. Giraud, 
» 102.7 saltador, vaudeville in 2 atti di E. Giraud. 


SE sis: isce franco dietro l'importo in vaglia du 
Tate 






‘all’ Editore rlo Barbimi, Milano 
RE PR AO 





